Hvilken musik må jeg bruge i min butik? - Mind Moving Music\nHvad må man? Hvad må man ikke? Hvornår – og hvorfor – skal Koda have penge? Og så videre.\nBølgerne går tit højt, når emnet diskuteres! Derfor vil jeg gerne hjælpe med at skabe overblik over det.\nNedenfor er en liste over spørgsmål, jeg tit får omkring brug af musik i butikker og rettigheder. Jeg har fået hjælp af blandt andet Koda’s jurister men også andre interessenter som Spotify og Itunes. Svarene står jeg selv på mål for.\nJeg håber, det vil være en hjælp for dig, som er butiksejer til at få tvivlen af vejen – men også bare for dig som er nysgerrig.\nHvornår skal jeg helt overordnet betale Kodaafgift?\nDet skal du, når du bruger musik i din butik – dansk eller udenlandsk – som er beskyttet af Koda. Selvom det lyder simpelt er der en masse gråzoner her – dem gennemgår jeg derfor.\nSkal jeg betale Koda, når jeg spiller YouTube?\nDu må spille Youtube lige så tosset du vil i butikken. Og som udgangspunkt skal du betale til Koda for at gøre det. Undtagen når musikken – og jeg mener al musikken uden undtagelse – er royaltyfri. Nej, der må ikke snige sig et eneste Rasmus Seebach nummer ind. Heller ikke en supergod kopiversion, der dukker op i dit YouTube feed.\nSkal jeg betale Koda, hvis jeg kun spiller Royalty-fri musik?\nHvis musikken af en eller anden årsag ikke er beskyttet som for eksempel royalty-fri musik, behøver du ikke betale KODA afgift. Men det kræver, at du er i stand til at dokumentere det.\nOg hvad angår YouTube – så ved Koda godt du kan skifte fra en Royaltyfri kanal til Rasmus Seebachs greatest kanalen, lige når de er gået ud af døren. Så de skal nok holde øje og følge op.\nPersonligt vil jeg slet ikke anbefale Royaltyfri musik. Det kan ikke betale sig!\nOfte er kvaliteten af Royaltyfri musik yderst svingende, så du skal bruge lang tid på at finde noget af en ordentlig kvalitet.\nMen jeg ved selvfølgelig ikke, hvad din tid er værd i forhold til Kodaafgiften?\nDesuden kan det sagtens betale sig at betale Koda afgiften og have fri adgang til kvalitetsmusik, der vil virke laaaangt bedre i din butik. Det ser vi på lige om lidt.\nSkal jeg betale Koda, hvis jeg kun spiller musik, der er mere end 70 år gammel?\nHvis der er gået 70 år siden komponisten er død er musikken fri. Så Koda opkræver ikke penge for Mozart og Bach. Men du skal stadig afspille musikken. Og det kræver en cd eller noget andet, hvor musikken er indspillet.\nNår du betaler normal Kodaafgift går 43% af denne faktisk til Gramex, som varetager rettighederne for indspillet musik.\nSå hvis du kun spiller musik, hvor komponisten er død for over 70 år siden – som for eksempel Søstrene Grene gør det – kan du nøjes med at betale Gramexdelen på 43%. Det skal du lave en særskilt aftale med Koda om. For det er dem, der opkræver begge dele.\nSkal jeg betale Kodaafgift for at spille licensbetalt radio som P3 eller P4?\nJa! Det gælder også, hvis du har et TV kørende. Også selvom DR, TV2 og andre i forvejen betaler Kodaafgift. Du kan se forskellen på Kodaafgift og licens længere nede i teksten.\nGrunden til at du skal betale Kodaafgift, er fordi du bruger musikken fra radioen til at skabe grobund for omsætning i din egen butik.\nAt radio så ikke er det smarteste valg, fordi du mister kontrollen og alle de mange vilde ting du kan opnå med musikken, hvis du brugte den mere målrettet, er en anden sag.\nMå jeg spille internetradio?\nJa, det må du. Men jeg vil ikke anbefale det, for du mister igen kontrollen over musikken – og ofte er der også reklamer for eksempel for radioen selv. Det er ofte ret forstyrrende. Og du skal under alle omstændigheder betale KODA afgift.\nMå jeg spille lokalradio?\nJa, men ligesom med internetradio mister du igen kontrollen. Og hvad værre er, så indeholder lokalradio reklamer. Og det er ikke smart, at dine kunder står i din butik og hører reklamer for dine konkurrenter. Slet ikke, når du skal betale KODA afgift for det. Så jeg vil absolut ikke anbefale det.\nSkal jeg betale Kodaafgift, hvis jeg kun spiller musik for mine medarbejdere?\nHvis det kun er medarbejderne, der kan høre musikken (og I er under 40 ansat), skal du ikke betale for at musikken. Men hvis dine kunder kan høre det – så skal du.\nMå jeg spille Spotify, Tidal, Applemusic eller andre streamingtjenester i butikken?\nDu må derimod ikke bruge Spotify, Tidal, Applemusic eller lignende uden at have en erhvervsløsning. P.t er det kun Spotify, der har sådan en løsning – og desværre kun med et begrænset udvalg af numre. I min optik er den ikke pengene værd. Årsagen til, at du ikke må bruge streamingtjenesterne er, at de ikke har en aftale med pladeselskaberne omkring det.\nKoda er i princippet fuldstændig ligeglad, hvilken kilde du bruger til musikken – om det er en cd eller et 24 mands marchorkester. Er musikken beskyttet af dem, skal du betale. Men de agerer altså heller ikke politimænd over, hvor musikken kommer fra.\nMå jeg bruge numre købt i Itunes i butikken?\nDet er ærligt talt en gråzone. Med Itunes egne ord: “Det er ikke liiiige et spørgsmål, vi har fået før…” – men anbefaler, at du læser deres “vilkår for brug” (som de så åbenbart ikke har styr på selv.) Jeg skal spare dig for min tolkning og lade det være op til dig selv at vurdere.\nIgen – det er udenfor Koda’s regi. De er kun interesserede i, om musikken er beskyttet eller ej. Ikke hvor den kommer fra.\nMå jeg kopiere købte cd’er og lægge ind på computeren i butikken?\nJa, det er en del af din aftale med KODA. Du kan læse mere om det i selve aftalen. http://kunde.koda.dk/priser-og-musi…. Kig under vilkår og priser for at få et overblik over detaljerne i aftalen.\nMå jeg stille en pladespiller op og spille mine gamle plader?\nDet må du ihvertfald. Bare husk at vende dem!\nSkal jeg betale afgift, hvis jeg kun spiller udenlandsk musik?\nJa, det skal du. Der er ingen forskel på om du spiller dansk eller udenlandsk musik. Koda håndhæver udenlandske søsterselskabers interesser i Danmark.\nMå jeg spille livemusik i butikken?\nJa, du må gerne have et orkester eller en solist til at spille i butikken. For eksempel til en fødselsdag eller anden begivenhed.\nMen du skal være opmærksom på, at der gælder andre regler for livemusik.\nKort fortalt afregner du pr arrangement, og det skal opgives hvilke numre, der spilles (det plejer bandet at gøre), når du har livemusik i forretningen.\nDu kan læse om regler her: http://kunde.koda.dk/priser-og-musi…. Kig under vilkår og priser for at få et overblik over detaljerne i aftalen.\nSkal jeg betale til Koda, hvis jeg kun afspiller min egen musik?\nJa, spørgsmålet kom op – så jeg svarer på det. Hvis du selv har skrevet numrene og de er registreret hos Koda kan du bede om at blive fritaget for afgift. Det er almindeligt, hvis du for eksempel præsenterer din egen musik på din egen hjemmeside. Hvis du har indspillet andres numre i din egen version er sagen en anden – så skal du betale afgift.\nSkal jeg fortælle, hvilken musik jeg spiller i forretningen?\nNej. Kun hvis du har livemusik i butikken. I det tilfælde skal du (eller den optrædende) dokumentere, hvilke numre der bliver spillet. Ellers ikke. Bortset fra du skal kunne dokumentere, hvis musikken ikke er beskyttet af Koda.\nMå jeg bruge musikken, jeg spiller i butikken, i radioreklamer?\nDu skal ihvertfald have lov først af komponisten (eller hans/hendes forlag) til at bruge et nummer kommercielt – det vil sige i radio-, tv- eller biografreklamer. Hvis det er en kendt kunstner, er det ofte ret dyrt.\nMen da det jo er en rigtig god idé, at der er sammenhæng mellem lyden i din butik og i reklamerne for den, kan du jo overveje at tænke modsat: Genbrug musikken fra dine radioreklamer i butikken. Så skaber du sammenhæng.\nHvad koster det så – og kan det betale sig?\nKan musik i butikken betale sig?\nMed andre ord: Kan det betale sig at betale Koda-afgift, købe lydudstyr og lægge tid og kræfter i at vælge den rigtige musik? Det korte svar er: Ja for pokker!\nAl forskning viser, at musik i butikken betaler sig\nDet er ikke dog al musik, der virker lige godt (for eksempel har hitmusik fra radioen vist lige præcis nul effekt)\nTil gengæld har den “rigtige” musik vist flere vilde effekter – her er bare tre:\nDet rigtige tempo i musikken kunne øge omsætningen med 38%!\nSkift af musik fik 75% til at ændre valget mellem to næsten ens produkter\n“Finere” musik fik kunder til at købe dyrere varer\nDu skal derfor arbejde målrettet med at sammensætte musik til butikken.\nMen først skal du have et overblik over, om det kan betale sig i din egen butik. Det kan du få med denne beregner: https://www.mindmovingmusic.dk/kan-musik-betale-sig-butikken\nI den simple beregner taster du størrelsen på din butik ind sammen med ca. den årlige omsætning og får overblik over alle relevante udgifter – og potentiel indtjening ved at bruge beskyttet musik.\nHvor meget skal jeg betale til KODA?\n2021 priser: Hvis butikken er under 240 m2 koster det 1015,- per kvartal. Er den over 240 m2 koster det 4,24,- per kvadratmeter per kvartal. Du kan få det præcise tal i beregneren jeg lige nævnte – eller se mere her: http://kunde.koda.dk/priser-og-musi…\nKig under vilkår og priser for at få et overblik over detaljerne i aftalen.\nDu skal være opmærksom på, at der kan være afvigelser fra priserne, hvis du for eksempel har café tilknyttet, du kun spiller musik i en del af butikken e.l.\nKODA anbefaler derfor altid, at du kontakter dem, før du laver en aftale.\nHvad skal jeg betale, hvis jeg har en kombination af café og butik?\nHvis du både har en butik og café under samme tag, gælder der særlige regler. Det kræver, at du laver en specialaftale med KODA (ofte kan du spare penge). Kontakt dem for at høre mere.\nHvad skal jeg betale, hvis jeg har flere butikker?\nKODA afgiften gælder pr butik. Kontakt derfor KODA for at høre om muligheden for at lave en samlet aftale, hvis du har flere butikker.\nKontakter KODA mig, eller skal jeg kontakte KODA?\nDet er dit eget ansvar at kontakte KODA. Men KODA har også konsulenter, der tager rundt i landet og besøger butikker – ofte uanmeldt.\nDu kan nemt lave en aftale via selvbetjening på hjemmesiden: http://kunde.koda.dk/priser-og-musi… (med prisberegner). Kig under vilkår og priser for at få et overblik over detaljerne i aftalen.\nMen hvis du er i tvivl om det mindste, anbefaler KODA du kontakter dem direkte\nHvornår skal jeg lave en aftale med KODA?\nDu skal have en aftale med KODA fra den første dag, du starter med at spille musik i din butik. Det gælder uanset, om det er radio spillet på en minihøjtaler i hjørnet af butikken eller specielt konstruerede playlister spillet over avanceret lydudstyr.\nHvad kan der ske, hvis jeg ikke laver en aftale?\nKODA kommer ikke og låser sig ind, som der ellers går rygter om – de er ikke et musikpoliti. Men du kan risikere at skulle betale bagud.\nNormalt plejer det ifølge Koda at foregå sådan her:\nKoda kommer på et venligt og uanmeldt besøg. Hvis de konstaterer, der bliver spillet musik, vil de henvende sig til dig med henblik på at lave en aftale.\nKoda kommer på et opfølgende besøg. Hvis der stadig ikke er en aftale og musikken stadig spiller vil – nok lidt mere indgående – opfordre til at få lavet den aftale\nHvis der endnu ikke bliver lavet en aftale ved andet besøg og Koda konstaterer, der stadig bliver spillet musik, sender de en regning. Som udgangspunkt gældende fra 1. besøg og med et 50% gebyr oveni.\nKoda kan også finde på at tjekke facebook, aviser osv. Og hvis de konstaterer, du for eksempel har haft livemusik eller andet du har reklameret for – så vil startdatoen for musik blive rykket, så div. arrangementer også er omfattet. Der er dog en forældelsesfrist på 3 år – så du kan max. få regning for 3 år.\nKODA har desuden konsulenter, der besøger butikker uanmeldt.\nHvad betaler jeg egentlig til? Musikken er jo lavet, købt og betalt?\nDu betaler for at få lov til at bruge musikken i det offentlige rum. Her helt specifikt til at gavne din egen forretning. Det sikrer desuden, at kunstnerne får penge for deres arbejde.\nDu kan læse mere om, hvorfor du skal betale og hvad pengene går til på KODA’s hjemmeside. http://kunde.koda.dk/spoergsmaal-og…\nHvad er forskellen på KODA og licens?\nLicens og KODA afgift kan godt minde lidt om hinanden – men er alligevel to meget forskellige størrelser.\nMedielicens dækker de produktionsomkostninger, der er forbundet med at lave radio og tv, som du kan se gratis. Kodaafgiften dækker retten til at bruge musikken offentligt og til at sikre kunstnerens ophavsret.\nGanske enkelt betaler du for at få lov at bruge musikken, som komponisten har lavet til at gavne din egen forretning. Så hvis du hører licensbetalt radio i butikken (hvad jeg absolut ikke vil anbefale), skal du altså både betale licens og KODA afgift.\nOk – men hvordan får jeg så lavet en aftale med Koda?\nDet var en af de nemme…\nTelefon: 33 30 63 80, Email: kunde@koda.dk\neller via hjemmesiden: https://kunde.koda.dk/\nHvordan lærer jeg om, hvilken type musik, der virker bedst i butikken?\nKoda rådgiver af princip ikke om, hvilken musik, der vil virke bedst i butikken. Måske fordi Mads Langer, som er Kodamedlem, nok ville blive lidt træt, hvis Koda anbefalede, der skulle spilles Rasmus Seebach, som også er medlem.\nSå hvis du gerne vil lære, hvordan musik påvirker dine kunder og hvordan du målrettet kan bruge det i din butik, så tag et kig på mit kursus Musik i Butikken\nDet er et kursus, der gennemgår det hele fra A-Z, så du sidder tilbage med en stram, effektiv musikstrategi for din butik. Og selvom det er baseret på viden fra dokumenteret forskning har jeg fået at vide, at det er ret underholdende og let at gå til.\nJeg håber du fik svar på relevante spørgsmål. Mangler der spørgsmål/svar – skriv til mig, så vil jeg forsøge at svare: info@mindmovingmusic.dk\nOg gå så igang med at spille noget ordentligt musik derude! Du bliver glad for det!\nTip #1 Øg salget med musik i din butik eller restaurant Hvorfor er Matas i krise – hvilken rolle spiller musikken? Sådan får du restaurantgæster til at blive længere og bruge flere penge\nInge februar 19, 2019\nHey (kunne ikke lige finde dit navn)\nJeg faldt som ny Koda-kunde over din side. Der er mange gode råd, men jeg tror der er en lille fejl i oplysningerne vedr. “gammel” musik. Jeg mener ikke at det er musikken, der skal være over 70 år gammel, men derimod at ophavsmanden skal have været død i 70 år, før musikken er royaltyfri. Det vil f.eks. gøre en stor forskel for Beatles-numre fra 60erne, som stadig nyder 70+ års beskyttelse.\nSimon Kirk Nissen august 16, 2019\nDu har fuldstændig ret – det er naturligvis 70 år efter komponistens død. Det er hermed rettet.\nPhilip Lassen marts 8, 2020\nHvis jeg tilmelder mig soundtrackyourbrand.com som jeg har forstået er spotifys erhvervs løsning skal jeg så samtidig betale til koda?\nSimon Kirk Nissen marts 20, 2020\nJa, du skal stadig betale til KODA/gramex.\nDet er to forskellige afgifter.\nSoundtrack your brand – og alle andre firmaer, som f.eks. mit der tilbyder streaming af musik – betaler en afgift for at streame musikken, fordi vi tjener penge på at tilbyde musikken. Du skal betale for at bruge musik i din butik, fordi du (forhåbentlig) bruger det til at få glade kunder, der lægger flere penge.\nHeidi november 26, 2020\nInteressant læsning. Jeg mangler dog svar på følgende spørgsmål: Hvordan er reglerne hvis jeg som kosmetolog har klinik i eget hjem og ikke er åben for offentligheden, medmindre man har en aftale? Da klinikken er på nedsat tid, er der kun kunder 5 dage ud af 14 dage.\nSimon Kirk Nissen februar 3, 2021\nUndskyld det sene svar – der er gået noget galt, så jeg ikke har fået besked om, at du havde skrevet.\nReglerne er nogenlunde de samme, kan jeg læse mig til her: https://kunde.koda.dk/priser-og-musikaftaler/musik-til-behandling\nOm det er helt fair i din situation ved jeg ikke helt…\nDerfor ville jeg altid lige stikke en finger i jorden og ringe til Koda, når man som dig har et særtilfælde i forhold til antal åbne timer + antal kunder.\nAlternativt tjekke en løsning ud, som den MusiCure har (som ifølge Koda er afgiftsfri – men dobbelttjek lige…)


Kommunalt Enhedslisten | Albertslund\nEL i kommunalbestyrelsen\nEL i Råd & Nævn\nEnhedslisten i Albertslund\nForeningen blev stiftet i marts 1989.\nFormål: At arbejde for en bæredygtig udvikling, for forbedringer for lønmodtagere og socialt svage grupper. Vi vil arbejde for en solidarisk økonomisk politik, et udviklet demokrati og styrke bevægelsen for en demokratisk socialisme i Danmark og internationalt.\nSådan arbejder vi i kommunalbestyrelsen\nVi arbejder for at samle alle, der vil være med til at forsvare velfærden overfor skiftende regeringer og folketingsflertal.\nVi accepterer ikke regeringens økonomiske rammer for kommunens økonomi.\nDet er vigtigt for os at opstille klare politiske alternativer til den førte nedskæringspolitik.\nSkal der for alvor gennemføres større forandringer i Albertslund Kommune til fordel for det store flertal, så kræver det også en indsats udenfor kommunalbestyrelsen.\nEt af vores vigtigste mål er at bidrage til at få folk til selv at røre på sig og organisere sig, for derved at styrke kampen mod det kapitalistiske samfunds utilstrækkeligheder.\nI kommunalbestyrelsen forsøger vi at trække de andre partier til venstre ved at stille forslag, der forbedrer vilkårene for almindelige mennesker, og vi holder altid et vågent øje med, hvad andre partier lover.\nEt anderledes parti:\nVi siger hvad vi gør, og gør hvad vi siger!\nEnhedslisten er et ansvarligt parti.\nVi slås for at alle borgere behandles ordentligt, og at der er ressourcer nok til at løfte velfærdsopgaverne - sådan forstår vi ansvarlighed.\nVi arbejder efter princippet om at stemme for den mindste forbedring og imod den mindste forringelse. Vi indgår ikke studehandler, hvor vi f.eks. accepterer forringelser for de ældre mod at få flere penge til børnehaverne.\nEnhedslisten indgår derfor ikke aftaler eller forlig, der indebærer forringelser for børn, ældre, svage grupper eller på miljøområdet.\nEnhedslisten er i øjeblikket repræsenteret i kommunalbestyrelsen med:\nAlbertslundvej 9, 2620 Albertslund.\nTlf. 20 51 21 81\nLene Rygaard Jessen\nGalgebakken Torv 7-12a, 2620 Albertslund\nTlf. 51 92 85 26\nBodil Marie Garde\nMorbærhaven 16-4, 2620 Albertslund\nTlf. 26 24 46 48\nKultur-, sundheds- og Bevægelsesudvalget


Krebsens indre jeg:\nKrebsens stjernetegn fortæller meget om hvordan Krebsen reagerer, men Krebsens indre jeg, og det helt særlige af hans sind, som han kun viser de allernærmeste, er helt anderledes end hvad man lige skulle tro.\nKrebsen udstråler stor styrke og stort overskud; han er altid rolig og holder hovedet koldt i situationer hvor han er presset – tror vi. I virkeligheden er Krebsen utroligt usikker inde i. Hans selvtillid kan ligge på et meget lille sted, selvom han tit puster sig op, så andre tror, han har styr på det hele.\nHan føler ofte, at han ikke kan slå til – og det gælder både på arbejdspladsen og i forhold til de personlige relationer. Krebsen er overbevist om, at alle andre er meget dygtigere end ham, og at han er den eneste fiasko. Samtidig er Krebsen en indre sortseer. Selvom han kan virke optimistisk, så tænker hans indre altid på det allerværste, der kan ske.\nDer er ingen tvivl om, at Krebsen er underlagt sine følelsers vold. Hans humør svinger i forhold til hvordan hans partner eller kolleger på jobbet er over for ham, og han kan bliver utrolig glad eller voldsomt ked af det, hvis han hører en sang i radioen, der minder ham om noget, eller hvis han lugter til en parfume, der bærer minder med sig.\nSelvom Krebsen lader sig overvælde af følelser, så besidder han alligevel en indre styrke, der bevirker at selvom noget gør ham urolig eller deprimeret, så fortsætter han alligevel med det han skal. Og du skal ikke tro, du kan træde en Krebs under fode. Det kan godt være, han er et følsomt gemyt, men han siger, hvad han mener og kan også godt slå i bordet, hvis han møder uretfærdighed.\nDen skønne og sensitive Krebs, vil kunne nyde godt af at finde et sted med ro, hvor han kan meditere og finde ind til den indre tryghed og glæde, som han besidder. Han kan lære, at andres humør ikke har noget med ham at gøre, og at han ikke behøver at tage alverdens problemer på sine skuldre.


Holstebro | Klitferie\nHolstebro er en hyggelig handelsby der ligger midt i den smukke vestjyske natur, ca. 30 km fra Vedersø Klit.\nHolstebros gågade er flere år i træk blevet kåret som Danmarks hyggeligste, og det er ikke uden grund. Gågaden er Danmarks næstældste, og bliver prydet af en række flotte bevaringsværdige huse samt mange flotte kunstværker. Det mest kendte kunstværk må være ”Kvinde på Kære” der står foran det gamle rådhus, og som er blevet byens vartegn. I gågaden finder du et stort udvalg butikker for enhver smag, og så er byen kendte for sine slagtere og delikatesse butikker.\nHolstebro byder også på forskellige spisemuligheder, både i form af restauranter og cafeer hvor du kan nyde frokosten eller aftensmaden.\nDerudover finder du også flere museer i byen. Du kan blandt andet besøge Holstebro Kunstmuseum eller Holstebro Museum der formidler natur-, kultur- og lokalhistorie for Holstebroegnen. Lidt uden for Holstebro finder ud også frilandsmuseet Hjerl Hede der giver dig mulighed for at opleve dagligdagen på landet for 150 år siden.\nHvis du er til den aktive ferie, så har Holstebro bestemt også noget at tilbyde dig. Lige udenfor Holstebro finder du Vestre Plantage, der byder på mange gode mountainbikeruter i det bakkede landskab. Der er ruter for både den øvede og begynderen.\nHvis du vil læse mere om Holstebro kan du finde flere informationer på VisitNordvestkysten.\nDer er meget mere inspiration at hente på vores inspirationsside eller på vores side med attraktioner her på hjemmesiden. Ellers er der et lille udpluk af flere aktiviteter i nærheden herunder.


Jer med delebørn...... - Forskelligt - Forældresnak - Libero\nJer med delebørn......\nDer er lige noget, jeg må høre jer om. Hvis to forældre i statsforvaltningen får fastsat samvær 9-5 (i mors farvør), og dette selvfølgelig er på skrift, kan mor så 'til hver en tid' ændre det, hvis HUN mener, at børnene bliver for påvirkede af ordningen??? Denne ordning har kørt i.......ja et par mdr. og inden da var det 10-4. Børnene er 3½ og 1,8 år.\nTak Bech - lige præcis den slags er super rart at vide, selvom jeg nu nok mente, at det var sådan, det var.\nJeg har faktisk selv en bonussøn - han er 16½ år nu, og jeg har været en del af hans liv siden han var 1½ år. Der har aldrig været fastsat samvær i SF, han er kommet her hver 2. weekend, alt hvad vi har ønsket af ferier mv. I en periode da han var 3 år boede han hos os, fordi mpderen havde det svært og var gået fra en voldsom kæreste.\nALDRIG har vi ligget i krig, selvfølgelig har der været uoverensstemmelser, men de er løst undervejs. Nu er knægten så stor, så samvær er lidt på hans præmisser *SS* Han er her vel omkring 24 timer om måneden, og det meste af tiden går med tv, pc og sovning *GG* Sådan er det i den alder, og fred være med det ;o)\nGodt at høre at i hjælper ham.. opbakning betyder så meget i sådanne sager her.. Jeg håber der kommer lidt ro på ved dem..\nMen nu ved i da lidt om hvad der kan komme til at ske, og at hun ihvertfald ikke bare må ændre aftalen.. :)\nJa, børnene vil altid være de store tabere i disse sager - det er sgu sørgeligt altså :o( Nu håber jeg, at madammen besinder sig og arter sig, og så skal min bror have opbygget en ballast, så han kan stå imod. Hun er meget manipulerende i sit sprog, og kan dælme få ting sagt, så man først længe efter tænker 'Øh hov, hvad var det egentlig lige der skete', og da min bror ikke altid er lige skarp til at gennemskue hende, kan det være svært -men vi hjælper ham!!!\nLyder godt nok trist for din kammerats datter - håber retten tager pigen alvorligt og der kommer en god løsning!!\nPuha, stakkels børn.. :( får helt ondt i maven over at nogen kan være på den måde..\nHåber han finder ud af noget, så hun ikke bare gør sådan igen, og nej hun skal ikke bare føjes, det er så forkert, for så "vinder" hun jo desværre.. men altså når det til retten, så bliver der nok noget vidneførelse hvor så pårørende skal fortælle om børnene virker påvirkede af ordningen, men så længe sagen kører bliver der ikke pillet ved samværet ihvertfald.. i værste tilfælde kan de spørge børnene, men det er sjældent når de er så små..\nMen jeg har faktisk lige nu en kammerat der går igennem en del med hans datter også.. Datteren bor ved ham fast og de har 10/4 ordning, men moderen vil ikke opgive adressen så faderen får den, og hun vil gerne have 7/7, problemet her er bare at datteren ikke bryder sig om at være ved moderen, og hun kommer altid hjem med store rande under øjnene osv fordi hun ikke "tør" sove fordi mor er ked af det, og det er SÅ synd.. :( de skal i retten nu her, og der bliver datteren vidst hørt fordi hun selv giver udtryk for hvem hun vil være ved..\nDet 'sjove' er, at det er hende selv, der har startede balladen - netop pga. min brors nye kæreste. Hun har sågar hentet dem tidligt fra bhv/vg en dag, hvor han skulle hente dem, så de ikke var der, da han kom. Men fordi det på det tidspunkt ikke var fastsat i statsforvaltningen, kunne han ikke gøre noget.\nHun bruger SÅ meget børnene som våben, taler dårligt om deres far/kæresten når de hører på det, og nu er det faktisk derude, hvor den store er begyndt at sige i bhv at mor og far er uvenner!!\nDet er hendes måde eller slet ingen - og sådan har det været i de 8 år, vi har kendt hende :o/\nJeg håber også for din bror at hun tager sig sammen..\nMen det er da en fordel for ham at ordningen ikke bare kan ændres fordi hun bliver sur.. For nægter hun at udlevere kan han få fogedrettens hjælp til at få udleveret børnene..\nDet er rigtig surt for børnene og ikke mindst far når mor ikke vil samarbejde, for det er bare så vigtigt i sådan en situation, og det virker lidt som om hun bruger børnene som våben i det her, og det skal hun bestemt ikke have lov til..\nHold da op - håber da godt nok hun lige spænder hjelmen og tager sig sammen så!!!\nTro mig, hun er IKKE nem......Hun er typen, der skal ses, høres og være i centrum hele tiden, og er hun ikke det, går hun selvsving og tér sig som en 4 årig (hun er næsten 26). Hun har truet min bror SÅ meget med ikke at må se ungerne osv. men heldigvis har hans nye, meget søde og fornuftige 23 årige kæreste, fået fortalt ham, hvad X'en kan og ikke kan.\nLige så snart min bror ikke springer for damen, så er helvede løs - men hun glemmer bare, at hun selv fx. sagtens kunne lade min niece på 1½ år vente ½ time med en lorteble for 'Far kommer snart, det er hans tur til at skifte dig' og videre i den dur. Hun har mere travlt med mobil og pc end at 'se' sine unger :o(\nAkke ja, heldigvis er vi da en familie med stort sammenhold, så vi er mange til at hjælpe og bakke op :o)9\njamen hvis hun søger og han nægter, så ender de videre i retten højst sandsynligt, for de mæglere der er i SF hopper fra så snart forældrene ikke kan nå til enighed om noget..\nSå vurderer retten ud fra mange ting (har aldrig selv været der) om børnene bliver for påvirkede af ordningen.. De fastsætter så om ordningen skal ændres.. :)\nOg hvis hun søger, og min bror nægter......Hvem skal så vurdere, om børnene er 'for påvirkede'?? Ja, jeg spørger og spørger, men jeg ved, at min bror slet ikke får stillet spørgsmålene, og hvis han gør, forstår han måske ikke svaret :o( Han er ikke dum, tilbage i udvikling eller andet i den stil, han er bare ikke så velformuleret, og hvis sætninger er for lange og kringlede, så fatter han nada *S*\nHun kan til enhver tid gå ind og sige at det påvirker børnene for meget, men hun må ikke bare ændre det, så skal hun igennem SF med sin bekymring..\nHerhjemme har vi kun på skrift at han skal have ham et par timer af gangen et par gange om ugen, så hvis jeg føler at Johannes tager skade af at være der hveranden weekend kan jeg godt ændre det uden varsel.. Men han kan så også til enhver tid gå igennem SF og få ordningen ned på papir.. Men det er der jo ingen grund til så længe alle parter trives med en 11-3 ordning..\nMen nej så længe der er på skrift hvilken ordning det er kan hun ikke bare ændre det, hun skal SØGE om det.. :)\nHans kæreste stedmor er heldigvis ret godt inde i reglerne, så jeg håber hun kan klarlægge det. Kunne også sagtens forestille mig, at moren skriver sådan på sin FB for at få en masse ynk osv......Men ja, han kan jo altid ringe og spørge *SS*\nDet er fordi min lillebror i dag har været i statsforvaltningen for at få aftalen på papir, da moren godt kan være noget af *censur*. Hun har så efterfølgende skrevet på FB, at hun 'til enhver tid kan ændre det, hvis HUN mener, at børnene bliver for påvirkede'.\nJeg kan så frygte, at det mener hun i løbet af et par måneder, fordi hun er smæk-fornærmet og arrig over, at min bror har fået en ny kæreste. X'en fylder så meget, at den nye kæreste faktisk ikke har fået lov til at være hos min bror, når børnene har været der, på trods af, at de altså har været sammen i ½ års tid.......\nJa og nej..\nHun kan vel godt sige hun vil have det sådan, men så skal faderen jo nægte og dermed kontakte statsforvaltningen...\nEr ikke helt inde i de regler omkring sådan noget...


Bedste VPN til Serbien – Fjern blokering fra hjemmesider hurtigt | ExpressVPN\nVPN til Serbien\nPrøv vores sikre og pålidelige serbiske VPN. Nyd ubegrænset streaming og ubegrænset browsing, når du opretter forbindelse til en serbisk IP-adresse.\nBedste serbiske VPN\nFå en serbisk IP-adresse\nSådan får du en serbisk IP-adresse\nOpret forbindelse til vores serbiske VPN-serverplacering.\nHvorfor bruge en VPN-server fra Serbien?\nExpressVPN's robuste servernetværk fungerer med Netflix, Hulu og flere*. Se sikkert uden åndbreddebegrænsninger eller databegrænsninger, alt sammen fra dit hjem.\nBeskyt din forbindelse\nExpressVPN erstatter ikke kun din IP-adresse; den pakker også din trafik ind i en stærk kryptering. Dette beskytter din trafik fra alle, der ønsker at se, hvad du laver online, selv på upålidelige offentlige wi-fi-netværk.\nDin aktivitet er kun for dig\nExpressVPN opbevarer ikke aktivitets- eller forbindelseslogfiler, og vores interne TrustedServer-teknologi beskytter dig ved at slette alle data fra servere ved hver genstart.\nEt ucensureret internet, uanset hvor du er\nFå en IP-adresse fra en af vores 160 serverplaceringer i USA, Europa eller en af de 94 lande og få adgang til de serier, hjemmesider og tjenester, du ønsker. Stream privat og uden begrænsninger overalt.\nSerbisk VPN til pc, Mac, iPhone, Android og mere\nEt enkelt ExpressVPN-abonnement inkluderer softwareløsninger til alle enheder i dit hjem, herunder spillekonsoller som PlayStation and Xbox og smart-tv-systemer som Apple TV og Amazon Fire TV Stick.\nEr VPN'er lovlige i Serbien?\nDet er lovligt at bruge en VPN i Serbien, men den generelle internetfrihed i Serbien bliver værre og værre.\nSkal jeg bruge en gratis VPN i Serbien?\nDu finder ikke en gratis VPN i Serbien, der giver de samme høje hastigheder og privatlivsfunktioner som ExpressVPN. Prøv os risikofrit. Med vores fulde returret på 30 dage, giver vi dig alle dine penge tilbage, hvis du ikke er helt tilfreds.\nHvordan får jeg en VPN i Serbien?\nOpret forbindelse til en VPN i Serbien med tre enkle trin:\nDownload den rigtige app til din iOS, Android, pc eller Mac\nÅbn ExpressVPN og vælg Serbien\nSkal jeg bruge en VPN i Serbien?\nInternetfriheden i Serbien er dalende, og regeringen censurerer aktivt ting online. VPN'er kan hjælpe dig med at få adgang til alt indhold, mens du forbliver anonym. Dine personlige data er beskyttet, da ingen, herunder din internetudbyder, vil være i stand til at spore din onlineaktivitet.\nExpressVPN-brugere kan oprette forbindelse til 160 serverplaceringer i 94 lande, og der er flere på vej. Du kan tilgå enhver af disse VPN-serverplaceringer fra Serbien eller andre steder i verden.\nSe, hvorfor ExpressVPN er den VPN Serbiens internetbrugere stoler på\nPrøv den bedste Serbien VPN nu. Hvis du ikke er 100 % tilfreds med ExpressVPN, skal du blot kontakte support inden for 30 dage og få dine penge tilbage.


Brudepiger – Skal der være brudepiger til brylluppet – Bryllups Ideer\nBrudepiger – Skal der være brudepiger til brylluppet\nNogle brude vælger at have brudepiger som en del af brylluppet. Det er primært i USA og England hvor traditionen lever i bedste velgående. Men det bliver også brugt af brude herhjemme. En brudepige er en person som bruden ønsker at involvere mere i brylluppet. Brudepigerne er som regel en søster eller nogle meget nære veninder. Venskabet mellem bruden og brudepigerne vil være af den største betydning for at blive valgt. Man skal være klar over at hvis man vælger at bruge brudepiger, så kan det blive ret så følelsesmæssigt blandt familie og venner, da nogen nok vil føle sig overset. Det vil kræve lidt tid og overvejelse at finde ud af om du ønsker brudepiger. Du skal ikke lade dig påvirke af din beslutning, om hvem du gerne vil have som brudepige/brudepiger. Det er dit valg hvem du gerne vil have med dig ned af kirkegulvet og sure miner fra familie og venner kan du ikke bruge til noget.\nHvor mange brudepiger og hvem skal man vælge\nDu kan faktisk helt selv bestemme hvor mange brudepiger du vil have til dit bryllup, men udtrykket less is more er en meget god tommelfingerregel. Holder i et lille intimt bryllup på ca. 10 – 20 personer og halvdelen af gæsterne er brudepiger, så vil kirken se temmelig tom ud når du går ned af kirkegulvet. Til de små intime bryllupper, så vælg max 1-2 brudepiger. Jo flere gæster, jo flere brudepiger kan du i og for sig vælge. Men husk at brylluppet handler om jer og ikke om der kommer 20 brudepiger ned af kirkegulvet.\nNår du skal vælge dine brudepiger, så er der ikke rigtigt nogen regler, og alligevel så er der. Man siger jo at blod er tykkere end vand og hvis du har en eller flere søstre, så er det vigtigt at de i det mindste bliver spurgt om de vil være brudepige/brudepiger. Man siger også, at hvis man har en kommende svigerinde (din kommende mands søster), så er det god etik at spørge hende også. Dog er det med svigerinden lidt mere svævende, for har du ikke et særligt stærkt bånd til din kommende svigerinde i forvejen, så ville det jo være fjollet at lade hende være brudepige fremfor en virkelig nær veninde.\nDu kan også vælge at have blomsterpiger og/eller ringbærer. Det kan være dine egne børn eller du har måske nogle små niecer eller nevøer. Det ser ret yndigt ud når blomsterpigerne drysser kronblade ned af kirkegulvet og/eller ringbæreren kommer bagefter med en pude hvor jeres vielsesringe er på. Hvis du ikke vil have de små poder skal strejfe alt for meget, så er det en god ide at have en voksen brudepige til at holde de yngre under kontrol. De små opfører sig bedre når de er i voksent selskab. Det vil jo ikke være specielt morsomt, hvis folk skal rende rundt i hele kirken på jagt efter en løbsk blomsterpige eller ringbærer, inden du kan gøre din entré ned af kirkegulvet.\nTænk grundigt over hvem du vil have som brudepiger. Du skal have i tankerne om de kan leve op til at være brudepiger. Hvis du har en veninde som er en rigtig festpige, så er det ikke sikkert at hun ser frisk ud på din bryllupsdag, hvis hun har ladet sig overtale til at tage i byen dagen før. Du skal også tænke på om nogle af brudepigerne har småbørn som stadigvæk ammer fra deres mor. Det kan måske skabe nogle små problemer hvis barnet er sultent lige inden i alle skal op af kirkegulvet. Den sidste tanke du skal gøre dig er at en af de brudepiger du vælger, kan være højgravid når den store dag skal holdes. Tag derfor med i dine overvejelser hvis en af brudepigerne prøver på at blive gravid og hun måske ikke har lyst til at vralte ned af kirkegulvet eller at hun måske slet ikke kan være der, fordi hun lige har født eller ligger med veer.\nDine brudepiger behøver bestemt ikke være kvinder. Hvis din bedste ven eller venner er mænd, så er der ingen problemer i at lade dem være dit følge. Dog vil det så kaldes en ledsager eller brudemand. Så lad dig ikke afgrænse fordi traditionen siger brudepiger. En mand er lige så god som en kvinde på dette område. Har du været brudepige til et bryllup før, så betyder det ikke at du skal have den person som din brudpige, bare fordi du har været det til hendes bryllup. Man skylder ikke en person at blive brudepige. Det vigtigste er at du vælger dem som du mener er de rigtige brudepiger til dit bryllup.\nSelv om det er meget normalt at brudepigerne selv køber deres kjoler, så er det en god ide at du selv føler der er luft i budgettet til at hjælpe lidt til hvis det behøves. Det kan jo være at en af dine brudepiger har en stram økonomi, som gør at hun ikke har råd til den kjole du mener vil være den rette som brudepigekjole. Det kan også være at du gerne vil købe en halskæde eller andet tilbehør til dine brudepiger som en lille gestus at du sætter pris på at de har lyst til at deltage i dit bryllup som dine brudepiger. Så du bør have i baghovedet at der kan komme lidt ekstra omkostninger på dette område.\nHvad er så brudepigernes opgaver på bryllupsdagen. Ja det er forskelligt hvad man synes de skal bruges til. Nogle brude bruger ikke brudepigerne til så forfærdeligt meget. Ofte er deres opgave primært i kirken, hvor de sørger for at brudens slæb på kjolen ligger rigtigt, at dekorationerne i kirken fremstår flot og at der ligger programhæfter med sange og hvad der skal ske under vielsen. Brudepigerne kan også hjælpe dig med at komme i din brudekjole og få ro på dine nerver på dagen. Dine brudepiger kan også blive brugt til moralsk støtte under planlægningen af brylluppet, samt evt. hjælpe med at kreere indbydelserne, menukort og bordopdækning. En af brudepigerne kan evt. stå for at bryllupsgæsterne får skrevet i brudeparrets bryllupsgæstebog. Husk at spørge dine brudepiger om de er med på at hjælpe dig med visse opgaver. Du må ikke antage at de kan stå til rådighed i tide og utide, da de jo også har en hverdag der skal hænge sammen.\nDu skal overveje om du vil have dine brudepiger med dig fra morgenstunden, når du skal gøres klar til din store dag. Har du overskud til tøsefnidder og grin, så er det en god ide at sørge for i får ordnet hår og makeup sammen. Hvis du er mere til en stille og rolig morgen, hvor du bliver forkælet og det hele bare drejer sig om dig, så kan du nøjes med at have din søster eller din allerbedste veninde/ven tilstede.\nKan man virkelig have for mange brudepiger\nJa det kan man, både budgetmæssigt men bestemt også meningsmæssigt. Jo flere brudepiger man vælger at have til sit bryllup, jo flere problemer kan der opstå. Dine brudepiger skal f.eks. blive enige om hvilken kjole de kan lide. Forestil dig ti forskellige meninger og forsøg så at koge det ned til noget som alle kan lide. Det kan godt tage noget tid. Dine brudepiger skal jo ikke komme i kjoler i hver deres stil og farve. Det vil give en stor farvelade ned af kirkegulvet. Det kan godt være det er almindeligt at en brudepige selv betaler sin kjole, men bruden skal også være tilfreds med både farven og snittet i kjolen. Det skal jo ikke være sådan at bruden bliver overstrålet af sine brudepiger. Hvis du som brud selv vil vælge det hele uden at brudepigerne skal have noget at skulle have sagt, så skal du nok regne med selv at skulle betale for kjolerne.\nDu skal beslutte om dine brudepiger skal have brudepige buketter. Hvis du mener at det kunne se flot ud med en blomst i hænderne på dine brudepiger, så er det en udgift du selv skal stå for. Man kan gøre det enkelt og ret billigt ved at vælge lidt grønt med en solsikke i, hvis man har gult i sit tema. Men jo flere brudepiger, jo større en udgift.\nSom regel er det dine brudepiger der sørger for din polterabend. Igen, jo flere de er, jo længere kan de komme væk fra hvad du vil synes kunne være en fantastisk polterabend. Dine brudepiger kender dig sikkert også fra mange forskellige perioder i dit liv og har nok delte meninger om hvad du synes vil kunne være sjovt. Med en smule vejledning fra dig (det gør jo ikke noget at man giver nogle hints til hvad man gerne vil), så skal dine brudepiger nok gøre deres bedste for at du får en unik og fantastisk oplevelse på din polterabend.\nSpørg dine brudepiger og informer dem om udgifterne\nHvis du har besluttet dig for at have brudepiger, så skal du nu fortælle dem du har udvalgt om din beslutning. Gør det lidt anderledes end bare at sende en sms eller ved at ringe dem op. En af de gode ting ved at spørge dem ansigt til ansigt er at du får hele oplevelsen ved at se at de bliver glade. Inviter hende/dem på en let frokost, server lidt mousserende vin og spørg hende/dem om de vil have lyst til at være dine brudepiger. Hvis en eller flere af dine brudepiger bor langt væk, så lav et personligt kort til dem og send det med posten. Det er ikke ofte man modtager ting med posten, da det meste foregår på sms eller mail. På den måde kan du også sætte dit helt personlige præg på det. Du kan evt. finde nogle gamle billeder frem som har en speciel betydning for jer og lave tale bobler hvor du spørger om hun vil være brudepige.\nBetaler i ikke for brudepigekjolerne, så skal du gøre det helt klart for dine brudepiger at det er deres egne penge der skal bruges til det. Hvis der er nogen der ikke har økonomien til det, så kan du enten overveje at betale en del af kjolen eller få fortalt at det er helt i orden hvis man ikke kan være brudepige pga. økonomien. Hvis en brudepige synes det er uretfærdigt at hun selv skal betale for sin brudepigekjole, så er det ok at du sætter hende lidt på plads, på en god måde altså. Det nytter jo ikke at man bliver uvenner over så lidt. Forklar den pågældende brudepige at i også har et budget i skal holde jer til og at du har spurgt hende om hun vil være brudepige fordi i har det tætte bånd i har. Forhåbentligt kan hun godt se at i ikke kan betale for deres tøj også.\nSom brud skal du kunne stole på dine brudepiger, så det er helt i orden at have visse forventninger til dem. Brudepigerne skal kunne støtte op omkring dig og være nyttig og i stedet for at være en hindring. Det vil sige at hun skal have styr på sin kjole og tilbehør, samt hjælpe bruden så godt hun nu kan. Hun skal ikke brokke sig i tide og utide over bruden og hvordan brudepigekjolen ser ud. En brudepige skal huske at dette bryllup drejer sig om bruden og ikke om brudepigerne.\nDer er sikkert nogen som vil føle sig forbigået, hvis de ikke bliver valgt som brudepige. Der er nogen der mener at de næsten er selvskrevet til sådan en opgave. Det er vigtigt at du ikke får dårlig samvittighed over hvem du vælger. Stå fast ved din beslutning og husk at en sand ven vil forstå hvorfor hun ikke kunne være brudepige. Du kan også risikere selv at blive såret, hvis en af dine valgte brudepiger vælger at takke nej, lad være med det. Det er ikke alle der bryder sig om at være i spotlyset og det vil en brudepige være når hun går ned af kirkegulvet. Så hav forståelse for hvorfor hun vælger at takke nej. Det er jo ikke det samme som at hun ikke er glad for du skal giftes og ikke vil tage del i festen og fejre jeres store dag.


Bygningsingeniør eller -konstruktør med lyst til at gennemføre spændende bygge- og anlægsprojekter, Energinet, Fredericia | Jobfinder\nJobbet "Bygningsingeniør eller -konstruktør med lyst til at gennemføre spændende bygge- og anlægsprojekter" er udløbet.\nVær med til at skabe innovative løsninger inden for teknikbygninger, fundamenter og stålkonstruktioner...\nTlf.: 6124 4432\nAnlæg (2), Administration (Byggeri & anlæg) (13)\nVær med til at skabe innovative løsninger inden for teknikbygninger, fundamenter og stålkonstruktioner, når vi udbygger el- og gasnettet som led i den grønne omstilling. Er du bygningsingeniør eller -konstruktør med faglig stolthed, god teknisk indsigt og lyst til at arbejde med projektgennemførelse? Kender du samtidig til at varetage bygherrefunktionen på bygge- og anlægsområdet og måske også til udbygning af det danske energisystem? Så er du måske vores nye kollega i afdelingen Konstruktioner, som er en vigtig hjørnesten i udbygningen af det danske transmissionssystem. Din nye arbejdsplads bliver på vores hovedkontor i Fredericia.\nMedansvar fra koncept til implementering\nDu bliver en del af et skarpt team, der arbejder med bygge- og anlægsopgaver på både store og små anlægsprojekter. I jobbet får du en bred samarbejdsflade, såvel internt i forretningsenheden Eltransmission, som på tværs af organisationen i andre forretningsenheder, hvor du arbejder med anlægsprojekterne på bygge- og anlægsområdet. Det betyder, at du er med til at planlægge og gennemføre udbud af rådgivnings- og entreprenørydelser, samtidig med at du deltager i projekteringsledelse og som bygherrerepræsentant i dele af udførelsesforløbet. Du kan også få en rolle som delprojektleder, hvor du sammen med et team af specialister løser spændende opgaver. Du kan i den forbindelse have både et teknisk og økonomisk ansvar for opgaven.\n”Som vores nye kollega kan du være sikker på at få ansvar for spændende opgaver, og du bliver en del af en dynamisk afdeling bestående af specialister og projektledere, som hjælper hinanden på tværs af fagdiscipliner,” fortæller afdelingsleder Anders Boisen.\nDu kan se frem til et job med alsidige udfordringer, hvor du skal skabe stærke samarbejdsrelationer til såvel leverandører som kolleger fra mange forskellige fagdiscipliner - bl.a. fordi du er afhængig af et godt samarbejde med fx myndigheder og leverandører, for at projekterne kan lykkes. Du bliver del af en afdeling, som, så du får en central rolle, når der skal skabes innovative løsninger inden for teknikbygninger, fundamenter og stålkonstruktioner.\nEmpatisk og energisk ingeniør eller konstruktør, der kommunikerer direkte\nDu er uddannet bygningsingeniør eller -konstruktør og har også gerne nogen erfaring med bygge- og anlægsrelaterede projekter - måske fra entreprenørbranchen. Det har givet dig indsigt i opgavestyring og erfaring med byggeteknik, anlægsteknik og gerne bygningstekniske installationer i relation hertil. Derudover har du ideelt også et vist kendskab til byggejura, kontraktstyring og forhandlinger. Da du kommer til at kommunikere med såvel danske som udenlandske leverandører, er det er vigtigt, at du er god til at kommunikere på alle niveauer og også kan klare dig på engelsk.\nDa du får en bred kontaktflade, er det vigtigt, at du er udadvendt, lettilgængelig og socialt anlagt. Du har empati og formår at skabe særdeles gode samarbejdsrelationer, bl.a. ved at være forstående og lyttende. Samtidig er du direkte i din kommunikation, og du kan bruge din høje faglighed til at argumentere for specifikke, tekniske løsninger. Endelig har du mod på at prøve dig selv af, ligesom du har overblikket, der skal til for at føre dine opgaver i mål.\nSend din ansøgning med cv og andre relevante bilag via linket ”Ansøg”, så vi har den senest 14. november 2019. Vi forventer at holde samtaler 21. november 2019. Har du spørgsmål til jobbet, er du velkommen til at kontakte afdelingsleder Anders Boisen på telefon +45 6124 4432 eller gruppeleder Alex Ibsen på telefon +45 2333 8529.


MiljøTop23. 09. 2020 | Allan Malmberg\nMiljøTop23. 09. 2020 By Allan Malmberg\nSvensker forbrugere er, ligesom vi her i Danmark, endnu ikke perfekte til at sortere al plast, og derfor ryger en del plast til forbrændingen, selvom den faktisk burde blive genanvendt.\nMen det vil Swedish Plastic Recycling, der driver Europas største plastsorteringsanlæg i Motala, ændre på. De har indgået en 10-årig aftale med miljø- og genbrugsfirmaet SÖRAB. Aftalen betyder, at op til 200.000 tons forkert sorteret plastemballage, som ellers ville være blevet brændt, nu kan genbruges.\nSorteringen af den forkert ellers fejlsorterede plastemballage finder sted på sorteringsanlægget, som SÖRAB bygger på kraftvarmeværket i Brista i Sigtuna, og som vil stå færdigt inden udgangen af i år. Anlægget er det første af sin art i Sverige, og det kan supplere husholdningernes plastsortering med en automatisk sortering. Forkert sorteret metalemballage frasorteres også på anlægget.\nSelvom det ved lov er bestemt at frasortere husholdningsplast ved kilden, altså hos forbrugerne, ryger helt op til 60 procent forkert. Swedish Plastic Recycling’s mål “Plastic leap 2025” betyder, at 55 procent af plastemballagen vil blive genbrugt inden 2025, hvilket er fem år tidligere end EU’s fastsatte genanvendelsesmål.


Forfængeligheden har lidt nederlag & nu får jeg speciallavede fabriksnye hørreapparater\nDet spirede med, at undertegnede vurderede at værterne hos tv-avisen og Lorry virkelig snakkede så mumlende. Derefter blev min mand Laurits vred over, at hans kone sjældent responderede, hvis manden ævlede henne fra badeværelset eller henne fra stuen. Mor her begyndte at lade som ingenting, men på den anden side mor her er jo klar over, at gamle jeg skal have et styks høreapparat - https://dk.hearing.siemens.com/ – . Og heldigvis er høreapparater i øjeblikket jo små.\nGamle jeg ævlede først med lægen, der testede mig og overførte mig direkte til ørelægen. Og nu er undertegnede klar til idéen om at måtte gøre brug af høreapparat og nu glæder jeg mig til igen at kunne høre med et lille smart høreapparat.\nIfølge min ørelæge får lillemor her en fin binaural oplevelse med at høre med mig, hvordan det vil være. De svar må undertegnede på egen hånd opleve . Mor berettede engang, at hun kunne glemme hendes høreapparat fuldstændigt og det er sket at hun har fortrænget at tage det af før at hun skulle tage en dukkert ved Balka Søbad. Ih altså sikke noget. mig, hvordan det vil være. Det må lillemor her ganske selv mærke efter samt øve mig i at vænne mig til. Min mor betroede mig for længe siden, hvordan hun glemte sit høreapparat fuldstændigt og engang fortrængte at tage det af inden at hun var på vej til at dyppe sig på Hornbæk strand. Haha mon undertegnede bli’r lige så glemsom.\nLillemor her konverserede i starten sammen med min læge, der testede mig hvorefter han sendte mig direkte til ørelægen. Og her hvor lillemor her er parat til idéen om, hvordan jeg nu bliver en type, som må til at benytte høreapparater, så ser jeg frem til at høre godt med sådan et smart høreapparat.\nIfølge høreklinikken får undertegnede en behagelig binaural lytteoplevelse når jeg benytter det dugfriske hørreapparat. A hva’ tænkte . Ordet betyder, at du ved høreapparater fungerer lige super på begge ører, og det er sandelig er ret vigtigt for ens liv.\nDette indlæg blev udgivet i Ikke kategoriseret den 30. december 2014 af Afdelingslaegen.\n← Mig og min klodsethed må få spritny skærmbeskyttelse skabt af panzerglass/panserglas iphone Med hjælp fra en ePuff kan du få renere smag & undgår væskelækager →


Danmark taber på øgede handelsbarrierer | Information\nHandel på tværs af grænser skaber værdi til hele samfundet – både til forbrugere og virksomheder. Derfor er det godt for Danmark, EU og Japan, at man netop har indgået den største frihandelsaftale for Europa siden østudvidelsen.\nBevægelsen går ellers den modsatte vej i disse år. Forleden udgav EU-Kommissionen en analyse, som undersøger handels- og investeringsbarrierer for handel med lande uden for EU. Resultaterne er nedslående.\nEU’s eksportvirksomheder stødte på 36 nye handels- og investeringsbarrierer i 2016, og antallet af barrierer er nu oppe på 376, hvilket er en stigning på 10 procent.\nDet er i overvejende grad verdens største økonomier, som optræder mest protektionistisk. De 10 lande med det højeste antal af handels- og investeringsbarrierer er alle G20-økonomier. De mest protektionistiske tredjelande er henholdsvis Rusland, Brasilien og Kina.\nHandelsbarrierer er et meget konkret problem for eksportvirksomheder. Tag for eksempel den danske legetøjsvirksomhed Magni, hvis varer man kan finde i mange danske butikker.\nMagni havde gennem halvandet år forhandlet og forberedt et samarbejde med en russisk supermarkedskæde. De var enige om udvælgelse af produktsortiment, samarbejdskontrakt, produktbeskrivelser og så videre.\nMen pludselig viste det sig, at alle importerede børneprodukter skal testes og certificeres på et russisk institut. For tyve produkter ville det koste 5.000 euro – altså cirka 40.000 kroner. Det lyder måske ikke af meget, men aftalen med den russiske forhandler var ikke så stor, at det kunne hænge sammen økonomisk. Derfor valgte Magni at indstille projektet.\nEksemplet viser, hvordan den direkte konsekvens af handelsbarrierer er, at virksomheder undlader at ekspandere til nye markeder, fordi det simpelthen bliver for omkostningsfyldt og besværligt.\nDen slags handelshindringer er muligvis medvirkende til, at vi halvvejs inde i 2017 kan se, at den danske eksport af varer til lande uden for EU er faldende. For en handelsnation som Danmark har det konsekvenser for eksporten, hvis virksomheder oplever, at det er vanskeligt at træde ind i nye markeder.\nHos Dansk Erhverv er vi derfor glade for frihandelsaftalen med Japan. Frihandel gør os nemlig rigere. Så selv om EU-Kommissionen allerede gør et stort arbejde med at forsøge at forhindre og fjerne handels- og investeringsbarrierer rundt om i verden, er det vigtigt, at Danmark gennem EU-samarbejdet bruger sin tyngde til at modarbejde tendensen til en øget protektionistisk adfærd.\nKasper Ernest er chef i Dansk Erhverv


Debat: 3F mangler opbakning fra ambulanceredderne – BeredskabsInfo\nForsidenPræhospitalDebat: 3F mangler opbakning fra ambulanceredderne\nAf tillidsrepræsentanter og talsmænd ved BIOS i Region Syd, delområde Vest, dækkende ambulancestationerne i Varde, Nr. Nebel, Ølgod, Ribe, Bramming, Vejen, Billund, Grindsted, Esbjerg og Fanø\n3F og gruppeformand hr. Jan Villadsen for 3F Transport har IKKE opbakning blandt BIOS-Ambulanceredderne til hr. Villadsens udtalelse i pressen den 21. oktober 2015 omkring massivt overarbejde i BIOS.\nSituationen blandt ambulanceredderne i BIOS er – og kan – 3F ikke være ret godt bekendt med. 3F udtaler, at de har valgt en stille tilgang til tingene, og de har dermed overladt 3F-medlemmer, der er ansat ved BIOS, til sig selv.\n3F har flere steder vist ingen eller kun lidt interesse for stationerne og for at høre, hvordan det går, og om vi er tilfredse med vores nye arbejdsgiver. 3F antager, at vi bliver tvunget til at tage overarbejde, og ikke har indflydelse på vores arbejdssituation i BIOS.\nDet forholder sig dog en del anderledes. Vi har det godt i BIOS, ansatte byder selv ind med de vagter, de kan og ønsker at hjælpe med. Vi bliver faktisk hørt af BIOS og har indflydelse. Derfor tilbyder både ST- og ambulanceredderne at hjælpe med ekstra vagter, for at BIOS i fremtiden kan give os den arbejdsplads, vi ønsker i ambulancetjenesten.\nHvad er massivt overarbejde, 3F? 3F har selv lavet overenskomsten med BIOS. Ambulanceredderne på døgnvagt er gået fra 10 døgnvagter pr. måned før 1. september 2015 til 8 døgnvagter pr. måned i BIOS. 20 % ned i tid til samme løn, men med et andet setup på vagterne. Og ja, 50% overarbejde lyder måske vildt, Men 50% mere bliver til i alt 12 døgnvagter pr. måned (8 alm. + 4 ekstra). Overarbejdet er dog faldende, da flere af vores kollegaer, der valgte at tage til andre regioner, igen er på vej hjem til stationerne i lokalområderne.\nVi, der er ansat ved BIOS, arbejder hårdt hver dag, for at kunne give borgerne i regionen en så sikker og stabil ambulancetjeneste som mulig. Det betyder, at vi for at sikre borgerne har valgt at trække ekstraordinært i arbejdstøjet her i opstartsperioden. Det eneste, vi som ambulancereddere ønsker os i denne tid, er ro til at kunne udføre vores arbejde til gode for borgerne i regionen.\nVi lægger som ansatte ved BIOS dagligt ryg til en masse ubehagelige rygter og historier, både om os som personer og om den virksomhed, vi er ansat i. Derfor har vi intet behov for, at vores egen fagforening, 3F, kommer med denne kritik baseret på et i vores øjne meget tyndt grundlag, da den kun er med til at skabe uro og utryghed for regionens borgere.\nEfter BIOS-underskud på 42 mio. kr.: Tvivl om den fremtidige drift\n5. juli 2016 Søren Nyboe Knudsen Præhospital\nBIOS tabte i 2015 i alt 42 mio. kr., og tabet er så stort, at selskabet ikke længere opfylder de lånebetingelser, som er aftalt med bankerne. Dermed er der ifølge selskabets revisorer betydelig usikkerhed forbundet med BIOS’ fremtidige drift. Det hollandske moderselskab har skudt et større millionbeløb i det danske datterselskab, men vil ikke garantere for dækning af fremtidige tab.


Bygherres iværksættelse af syn og skøn - Kønig Advokater\nBygherres iværksættelse af syn og skøn\nNår der konstateres en mangel ved entreprisearbejde, kan det ofte være hensigtsmæssigt for bygherre at iværksætte syn og skøn. Det sikrer, at bygherre kan føre bevis for mangler ved entreprisen.\nHvornår anvendes syn og skøn\nI de tilfælde, hvor der bliver konstateret mangler ved entreprisen, uanset om det er ved afleveringen eller de følgende eftersyn, vil bygherre kræve, at manglerne bliver udbedret af entreprenøren. Det sker ikke sjældent, at parterne er uenige om, hvem der bærer ansvaret for manglen eller om mangeludbedringen er tilstrækkelig. Bygherre vil i sådan en situation ofte kunne kræve udbetaling fra entreprenørens stillede garanti. Det kræver dog, at bygherre kan dokumentere, at der er en mangel og hvordan manglen er opstået. I tilfælde, hvor en sådan dokumentation kræver komplicerede undersøgelser, vil det oftest kræve, at der gennemføres syn og skøn.\nIværksættelse af syn og skøn\nEfter AB 18 § 64, stk. 4 kan syn og skøn som udgangspunkt først iværksættes efter parterne har forsøgt at forlige den verserende tvist efter AB 18 § 64, stk. 2. Syn og skøn kan alligevel iværksættes, hvis det sker for at sikre bevis. Formuleringen ”at føre bevis” er ikke klart defineret i betænkningen til AB 18 eller i retspraksis. Det kan være uhensigtsmæssigt for bygherre, hvis vendingen senere bliver fortolket indskrænkende af domstolene, da bygherre i visse situationer derved vil have ringere mulighed for at påvise, at der foreligger en mangel ved entreprisen. Hvis parterne ikke kan blive enige ved et forlig, kan bygherre være dårligere stillet, da han efter AB 18 i nogle tilfælde må vente til efter denne proces med at iværksætte syn og skøn.\nBygherre kan da overveje, om AB 18’s regler herom skal fraviges således, at syn og skøn altid kan iværksættes ved mangelkonstateringer, hvor syn og skøn kræves for at berettige bygherres krav. Derved kan bygherre sikre sig, at et udbetalingskrav kan bevises ved syn og skøn, uanset hvorledes den konkrete sag udspiller sig.\nBygherre får fordel af at iværksætte syn og skøn, når parterne er uenige om, hvorvidt der er mangler ved entreprisen og hvem der er ansvarlig herfor. Bevisbyrden påhviler bygherre, og ved at iværksætte et syn og skøn kan bygherre løfte bevisbyrden for, at entreprenøren er ansvarlig for mangler.\nProcessen ved syn og skøn har til formål at udarbejde en teknisk, objektiv vurdering af det afleverede arbejde, og fastlægge om der foreligger en mangel ved entreprisen. Det vil typisk være relevant for bygherre at få afklaret, om projekteringen og udførelsen af arbejdet overholder god projekterings- og byggeskik, da en entreprenør typisk vil være ansvarlig for manglen, hvis arbejdet ikke overholder dette.\nInden bygherre iværksætter syn og skøn skal han overveje, om manglerne, som de fremstår, kan begrunde et garantitræk. Det er både billigere og hurtigere at forlange udbetaling fra entreprenørens garantistillelse, end det er at iværksætte syn og skøn. Det gælder også i det tilfælde, hvor en af parterne har anmodet om en afgørelse vedrørende stillet sikkerhed ved Voldgiftsnævnet. Derfor har bygherre stor interesse i at foretage garantitræk med det samme, hvis det er sandsynligt at bygherre, uden at iværksætte syn og skøn, vil være berettiget til det.\nBygherre bør desuden aldrig foretage mangeludbedring før han har sikret sig beviser, ved eksempelvis syn og skøn. Derved undgår bygherre at miste bevis for, at den afleverede entreprise var mangelfuld. Bygherre har ikke en pligt til at udbedre skader, der vil påføre entreprisen yderligere bekostelige skader, hvis det ikke bliver udbedret. Bygherre kan derfor som udgangspunkt nøjes med at fotodokumentere mangler, der med stor sandsynlighed vil påføre entreprisen yderligere følgeskader.\nEfter forældelseslovens § 21, stk. 4 indtræder forældelse tidligst 1 år efter at syn og skøn har fundet sted, såfremt syn og skøn er iværksat indenfor ordinær forældelsesfrist. Bygherre kan derfor have en interesse i at iværksætte syn og skøn for at udskyde forældelsesfristen.\nDet kan derfor være hensigtsmæssigt for bygherre i en række tilfælde at iværksætte syn og skøn. Det kan overvejes om AB 18’s regler om syn og skøn, i visse tilfælde skal fraviges sådan, at bygherre er bedre stillet. Før syn og skøn iværksættes bør bygherre altid undersøge, om det er nødvendigt, eller om mindre krævende midler kan berettige bygherren til at kræve udbetaling fra en entreprenørs garantistillelse.\nHar du eller din virksomhed spørgsmål, er du/I velkomne til at kontakte os.


Condominium at Knightsbridge Residences i Manila til Bedste Pris-garanti | Agoda.com\nKnightsbridge Residences, Valdes Street, Barangay Poblacion, Makati, Manila, Filippinerne, 1200 - Se på kort\nMere om Condominium at Knightsbridge Residences\nCondominium at Knightsbridge Residences har en fremragende beliggenhed i Makati og er det idéelle udgangspunkt for at opleve Manila. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Manila. Gratis trådløst internet på alle værelser, vaskeri, renseri, elevator, bibliotek er blot nogle af de faciliteter der adskiller Condominium at Knightsbridge Residences fra andre hoteller i byen.\nNyd værelsesfaciliteter i høj kvalitet under dit ophold. Nogle værelser indeholder aircondition, altan/terrasse, lydisolering, fjernsyn LCD-/plasmaskærm, køleskab, der er med til at hjælpe gæster med at få ny energi efter en lang dag. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som fitnesscenter, sauna, udendørs pool, massage, have. Uanset hvilket formål din rejse har, så er Condominium at Knightsbridge Residences et fremragende valg, når du er i Manila.


Udvalgte opskrifter - Skælskør Frugtplantage\nOpskrifter med Skælskør Frugtplantage®\nHos Skælskør Frugtplantage® lægger vi stor vægt på at udvikle produkter med den rene, naturlige smag i fokus, som både er lige til at spise, og som samtidig er gode i skønne desserter. Vi ønsker at inspirere dig til, hvordan du kan bruges vores produkter i smagfulde opskrifter. Udforsk vores dessertunivers her, og lad dig inspirere til lækre dessertopskrifter, som passer til enhver anledning.\nDessert, Kager Abrikoslagkage\nDessert, Kager Appelsinlagkage med kanellag\nDessert, Kager Brie bagt i butterdej med solbærmarmelade\nSommerlige jordbær desserter\nMed sin fine røde farve og friske søde smag er jordbærret kendetegnet hos mange som værende et tegn på sol, sommer og gode minder. Hos Skælskør Frugtplantage® elsker vi de følelser som det lille bær kan vække i os, derfor har vi udviklet en række produkter, så du kan få mest muligt glæde af det skønne bær hele året rundt.\nFind inspiration til skønne desserter med jordbær\nPortionsanrettede desserter i glas er en fin og dekorativ måde at servere desserten på – og så er det tilmed en af de nemmeste former for desserter, som du kan lave. Perfekt til en stor middag, hvor du gerne vil undgå at bruge hele aftenen i køkkenet eller til et lækkert dessertbord.\nFind inspiration til lækre desserter i glas\nÆblerne er i højsæson for tiden, og de kan bruges i så mange lækre retter. Gå på opdagelse her, hvor vi har samlet de bedste opskrifter på søde desserter med æbler. Alt fra en skøn og sprød æblecrumble til lækre æblemuffins, æblegrød og mange flere.\nGå på opdagelse i opskrifter med æble\nDesserter behøver ikke nødvendigvis kræve alverdens tid i køkkenet. Der findes mange fantastiske dessertopskrifter, som ikke kræver hverken de store evner eller tid i køkkenet. Find masser af inspiration her, hvor vi har samlet alle vores favoritter inden for simple desserter. Så kan du nemt få stillet lækkersulten eller hurtigt få bikset en dessert frem til uventede gæster.\nLad dig inspirere i vores skønne simple desserter\nOpskrifter med marmelade\nFind opskrifter med marmelade\nFind inspiration på lækkert brød og kager\nFind opskrifter på dejligt morgenmad\nUdvalgte opskrifterSe flere\nJul/nytår, Morgenmad Julegrød med hindbærmarmelade og karamel\nDessert, Kager Kardemommevafler med jordbærmarmelade\nDessert, Jul/nytår Risalamande i glas med jordbærsauce\nJul/nytår, Kager Sønderjyske æbleskiver med sveskegrød\nBrød og boller Hjemmelavede kommenkiks til ost og marmelade


B&B Cosy Corner Bordeaux i Bordeaux til Bedste Pris-garanti | Agoda.com\n241 Cours de la Somme, Bordeaux Centrum, Bordeaux, Frankrig, 33800 - Se på kort\n"The owners were a very nice couple, friendly ang helpful. Mu..."\nMere om B&B Cosy Corner Bordeaux\nFor rejsende der gerne vil opleve synet og lyden af Bordeaux, så er B&B Cosy Corner Bordeaux det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nB&B Cosy Corner Bordeaux tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Gratis trådløst internet på alle værelser, familieværelse er blot nogle af de faciliteter der adskiller B&B Cosy Corner Bordeaux fra andre hoteller i byen.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, opvarmning, skrivebord, ventilator, fjernsyn. Desuden sikrer hotellets væld af fritidstilbud, at du har rigeligt at foretage dig under dit ophold. Med sit tilbud om et afslappende og problemfrit ophold hver gang er B&B Cosy Corner Bordeaux det kloge valg for rejsende til Bordeaux.\nAlle slags rejsende (66) Par (32) Rejsende alene (11) Familie med små børn (7) Familie med store børn (5) Gruppe (11)


Ny direktør til Viborg efter blot et år - LCF\nNy direktør til Viborg efter blot et år\nWritten by Chefredaktør - Vagthavende on 04/09/2014 in Forsidehistorie, Uncategorized\nI en selskabsmeddelelse mandag oplyser håndboldklubben Viborg HK, at deres direktør Jan Buhr har valgt at sige sin stilling i klubben op med udgangen af oktober. Jan Buhr overtog i september sidste år stolen fra Peter Cassøe, og han har derfor blot et år som direktør i Viborg på bagen. Før dette år var han imidlertid knyttet til klubben som sælger og salgschef, og han betegner selv de mange år i Viborg som “fantastiske og overordentligt spændende”. Ofte er det nyheder om spillere og trænere, som skifter klubber, der fylder mest i dansk håndbold. På bet365 kan du løbende blive opdateret med nyheder fra håndboldverden, og det gælder både direktør-, træner- og spillerskifte, som nøje følges, så du har det bedste udgangspunkt for at placere dine væddemål hos denne bookmaker.\nKilde: TAKE ONE photo –\nJobbet blev til en livsstil og en livsstilssygdom\nSelvom Jan Buhr oplyser, at han ikke har fortrudt, at han takkede ja til direktørjobbet, så tilføjer han, at jobbet blev til en livsstil og til sidst en livsstilssygdom for ham. Hermed mener han, at klubben optagog stort set alt hans tankevirksomhed, hvilket han ikke ønskede at byde sig selv, familie eller venner. Hvad fremtiden skal byde på er endnu ikke afklaret, men Jan Buhr ser frem til nye udfordringer, hvad end de måtte være.\nBestyrelsesformand i Viborg HK, Ove Kloch, takkede Jan Buhr for sit arbejde med klubben, men kan naturligvis kun beklage opsigelsen. Ove Kloch anerkender også, at opgaven blev noget andet, end både han, resten af bestyrelsen og Jan Buhr havde forestillet sig. Klubben er nu gået i gang med ansættelsesprocessen for at finde en ny administrerende direktør, der vil passe til klubben. Sidste vinter var Viborg i et noget uventet økonomisk stormvejr, og konkurs var en risiko, der blev talt åbenlyst om.\nDen nye sæson er gået i gang igen\nSidste sæson blev Viborg HK på trods af de økonomiske udfordringer mestre i kvindehåndbold for fjortende gang. Den nye sæson er netop gået i gang, hvor Viborg til fuld tilfredsstillelse fik en sikker sejr i håndboldligaen. Dermed fortsætter Viborg, hvor sidste sæson sluttede. Christian Dalmose og hans håndboldpiger havde i sæsonpremieren tirsdag i Viborg Stadionhal besøg af HC Odense, der sidste år sluttede som nr. 6. Sejrscifrene kom til at lyde på 26-22. Halvlegsstillingen var 15-12, og i anden halvleg udbyggede Viborg føringen til ikke mindre end 23-15. Odense kom dog tilbage i kampen, som man også kan se på slutcifrene, men resultatet og sejren var der aldrig rigtig usikkerhed om.\nPå trods af at der som følge af de økonomiske problemer i vinteren er skåret helt ind til benet, hvad angår omkostninger, så kan klubben stadig mestre 7 håndboldpiger i international topklasse. Men det har betydet, at bredden på truppen er blevet mindre. Klubben kan således være med helt fremme, når truppen er skadesfri. Men kommer der først skader, kan det blive sværere for klubben at følge med i toppen. Det bliver naturligvis spændende at se, hvordan håndboldligaen kommer til at forme sig i år, og vi følger spændte med i udviklingen.


Få ram på dræbersneglen – ikke på naturen | idényt\nFå ram på dræbersneglen – ikke på naturen\nTips og tricks – når det gælder dræbersnegle – er der masser af. Men mange af dem tager ikke hensyn til naturen. Lær her, hvordan du bliver sneglene kvit uden at sprede gift i økosystemet.\nTænk dig om, inden du begynder bekæmpelse af dræbersnegle\nDet er Landsforeningen Praktisk Økologi, der er på barrikaderne og beder villaejerne tænke sig godt om, før de følger de velmenede tips om, hvordan man udrydder dræbersneglen, der lige nu frådser i vores grøntsager og efterlader slimede spor overalt.\nTrine Krebs, formand for foreningen, angriber blandt andet brugen af nematoder, der er meget populær, fordi den er så effektiv.\n– Nogle vælger at bekæmpe dræbersneglene med nematoder ved at udsætte dem i helt unaturligt store mængder. Vi taler om millioner pr. m2. Det kan vi ikke anbefale. Nematoderne, som er små, gennemsigtige rundorme, kravler ind i sneglens åndehul og lægger æg, hvilket langsomt slår sneglen ihjel. Når sneglen dør, bliver den en udklækningsrede for nye nematoder. Problemet med denne metode er, at nematoder skelner ikke mellem de forskellige sneglearter og dræber derfor alle sneglene i haven. Og andre sneglearter er faktisk nyttedyr, der er nødvendige i haven. Der er derfor behov for, at haveejerne får bedre oplysning, når de skal bekæmpe dræbersneglen, siger hun.\nFor at hjælpe haveejerne med at bekæmpe sneglene uden at gøre skade på haven og naturen, har Landsforeningen Praktisk Økologi udarbejdet disse gode råd.\nLæs også: Få myrerne ud af huset\nNabosneglehjælp er på linje med at naboer hjælper hinanden med at holde øje efter andre ubudne gæster. Det kan være svært at bekæmpe dræbersneglene, hvis ikke naboerne er med i kampen. Hvis alle gør en særlig indsats mod dræbersneglene, så slipper du hurtigere af med dem. I kan sætte fælder op, såsom ølfælder, som er en kop nedgravet øl, som tiltrækker snegle, eller lægge nogle brædder i haven, hvor sneglene vil søge fugtighed og skygge om dagen. Herfra kan du samle sneglene ind og hælde dem over med kogende vand, klippe dem over lige ved hovedet eller mase de mindre snegle med træsko. Men pas på at du ikke slår de forkerte snegle ihjel.\nSnegle bryder sig ikke om tørre og skarpe materialer, som bark, typer af flis (eksempelvis kakaoflis), sand og tang. Hvis du har en have eller et bed du gerne vil beskytte mod snegle, så læg de nævnte materialer rundt om de kostbare planter. Snegle holder af at opholde sig fugtigt, dækket af materiale og varmt, så hold dem fra dine yndlingsbede ved at gøre det svært for dem at opholde sig dér. Mange haveejere har også stor succes med at hælde kaffegrums rundt om de stauder eller bede, som dræbersneglene ikke må indtage.


Peter Donat Film på DVD og Blu-Ray → Køb billigt hos Gucca.dk\nSkuespiller Peter Donat\nPeter Donat Film På DVD Og Blu-Ray\nKina Syndromet / The China Syndrome - Blu-Ray\nI 1979 var ”Kina Syndromet” en film som alle snakkede om, takket være den enorme offentlige omtale, frembragt af den virkelige ”Twelve Mile Island” ulykke. Virkelighedens skæbne afspejlede...Læs mere\nF.I.S.T // Bossen - Blu-Ray\nJohnny Kovac (Sylvester Stallone) er en ganske almindelig, hårdtarbejdende fabriksarbejder, der i 1930’ernes USA gør, hvad han kan for sin del af “Den amerikanske drøm”. Men efter flere års...Læs mere\nFist - Sylvester Stallone - DVD\nSylvester Stallone er Johnny Kovak. Ungarn var landet, han kom fra. Cleveland, USA, er stedet, der skal blive hans slagmark både psykisk og fysisk. Johnny er fra barn begavet med tre ting: charme,...Læs mere\nA Different Story - DVD\nTheir love was unlike no other... I A Different Story følger vi den illegale indvandrer Albert og den succesrige ejendomsmægler Stella der begge er homoseksuelle og ambitiøse. De to...Læs mere\nThe Deep End - Blu-Ray\nMargaret bor relativt alene med tre børn mens hendes mand, der er admiral, tilbringer meget tid i aktiv tjeneste. Hun styrer husholdningen og alle hverdagens små og store problemer. Men noget går...Læs mere


Willard Arts Center (Idaho Falls) - anmeldelser - TripAdvisor\nHoteller i nærheden af Willard Arts Center\nHoteller i nærheden af ARTitorium on Broadway\nHoteller i nærheden af East Idaho Aquarium\nHoteller i nærheden af Joe Marmo/Wayne Lehto Ice Arena\nHoteller i nærheden af New Sweden Farms\nRestauranter i nærheden af Willard Arts Center\nAktiviteter i nærheden af Willard Arts Center\nWillard Arts Center anmeldelser, Idaho Falls\nNr. 15 af 20 aktiviteter i Idaho Falls\n498 A St, Idaho Falls, ID 83402-3617\nMens teatret er rart. De tager billetter til at komme til teater ordentlig i stedet for når man træder ind i lobbyen. Det betyder, at hvis du kommer på besøg på toilettet eller drikke. Springvand du skal stå i kø, og vis din billet stub...for at komme tilbage til teatret hver gang. Sikke et spild af tid og indsats for alle involveredeMere\nbathlander, Manager hos Willard Arts Center, svarede på denne anmeldelseSvarede d. 16. maj 2017\nAldrig sige Idaho Falls har ingen Klasse. Thomas Arts Centre giver større byer et løb for deres penge\nGamle teater er det rette sted at tage hen for Dette renoverede tonsvis af underholdning lokalt. Fra klassisk musik til ballet til komedie til keltisk dans. Wow, dette sted har det hele. Jeg ser frem til den nye sæson's wrestlere bare for at se hvad...der kommer til byen. Elsker det gamle teater. Det er blevet brugt i mange år i en biograf og var meget smart for sin tid, men nu er blevet brugt i flere arrangementer i byen efter km og Virginia Thomas donerede midler til helt genskabe det, og tage det op til dato på nogle ting, der havde brug for at blive gjort pænt. Det er absolut fantastisk indeni nu og værter sådan musikarrangementer som Celtic kvinde og meget, meget mere.Mere\nFør denne bygning blev renoveret, var det ikke andet end en graffiti-affald land af en torn i øjet. Hvordan tiderne har ændret sig! Dette er et af de smukkeste bygninger i Idaho Falls og akustikken i biografen selv er helt fantastisk. Hvis du er i...byen, og ikke er interesseret i en vis, check-out af Carr Gallery og tag dig tid til at se den kunstudstillinger. Lige nu i juni har de den 8. årlige Juried vis og der er en række smukke værker fra kunstneren rundt omkring i landet. Efter showet er der en eksklusiv vin butik på den anden side af gaden og dejlige restauranter i gåafstand. Det er utroligt, som det endnu en forladt bygning er kommet fra asken og er nu et omdrejningspunkt for kunst i Idaho Falls.Mere\nFantastisk underholdning og kunst kan ses i galleriet hver ny vis\nJeg har set så mange viser, at der. Blind Boys of Alabama, Glen Campbell og mange andre. i galleriet jeg don 't huske kunstner navn, men en masse utroligt arbejde. Flere gange jeg har været tilbage næste dag kunne ikke fatte, hvor god kunstner var.\nAnmeldt d. 17. juli 2015\nFantastisk teater for lokalsamfundet\nVi gør det til et punkt hvert år for at hente vores sæson billetter tidligt til de forestillinger vi ønsker. Vi er glade for at have muligheden for det lokale teater. Og nogle af de viser, at der er bragt i er virkelig pengene værd....En stor tak til alle der har investeret så meget tid og penge for at holde en god mulighed for familier i området for at nyde teater og forestillinger.Mere\nAnmeldt d. 16. juni 2015 fra mobile enheder\nBed om der er ingen ilden, når du er der især hvis du har siddet ovenpå! Et ord til de kloge er tilstrækkelig. Held og lykke og bevare roen.Mere\nbathlander, Visual Arts Director hos Willard Arts Center, svarede på denne anmeldelseSvarede d. 19. juni 2015\nSe 24 hoteller i nærhedenSe 246 restauranter i nærhedenSe 46 seværdigheder i nærheden\nFå hurtige svar fra personale og tidligere besøgende på Willard Arts Center.


Prop af fedt skaber gentagne oversvømmelser | jv.dk\nProp af fedt skaber gentagne oversvømmelser\nOnsdag blev der stadig arbejdet med kloakrørene ved Reberbanen. Foto: Bente Staugaard\nPå Reberbanen i Aabenraa har beboerne gentagne gange haft oversvømmelser i kælderen. I weekenden kom vandet igen. Arwos leder efter fejl i kloaksystemet.\nAABENRAA: Ejerforeningen i Vikingegården på Reberbanen i Aabenraa har for nylig investeret i nogle skotter til at sætte op ved dørene til kælderen. Der har nemlig flere gange været oversvømmelser i området, og vandet er trængt ind i kælderen med store skader til følge.\nSøndag eftermiddag kom vandet igen, og skotterne viste sig effektive.\n- Vi tilkaldte en slamsuger allerede midt på eftermiddagen, da vi blev utrygge over alt det vand, der samlede sig, fortæller Preben Nissen, der bor i Vikingegården.\n- Slamsugeren kørte væk med vand tre gange fra vores område, og det var også galt ved naboejendommene. Til alt held sørgede skotterne for, at vandet ikke kom ned i kælderen denne gang.\nI Vikinggården har man tidligere sendt regninger på 50.000 og 80.000 kroner videre til forsikringsselskabet efter oversvømmelser.\nVi tilkaldte en slamsuger allerede midt på eftermiddagen, da vi blev utrygge over alt det vand, der samlede sig.\nPreben Nissen, beboer på Reberbanen.\nProp af fedt\nFinn Reese, der er leder af udviklingsafdelingen for kloak og vand hos Arwos, fortæller, at det er en fedtprop i kloaksystemet, som er den konkrete årsag, når der opstår oversvømmelser ved Reberbanen, Langevad og Jørgensmaj i Aabenraa.\n- Vi spuler systemet med jævne mellemrum for at fjerne fedtet. Sidst vi gjorde det var den 5. februar, fortæller han.\nAlligevel opstod der en fedtprop i kloaksystemet blot fire dage senere, og den har sammen med regnen været skyld i de aktuelle oversvømmelser i kvarteret.\nDet er kloakvand fra Gammel Kongevej kvarteret, der driller Arwos og ikke mindst beboerne. Kvarteret fik ellers for nogle år siden et nyt separeret kloaksystem, der skulle adskille kloakvand og regnvand, men alligevel sker der overløb.\n- Vi ved ikke, hvor fejlen er. Sandsynligvis er det en fejlkobling af et rør et eller andet sted, fortæller Finne Reese.\nArwos er dog på vej med en løsning i form af en ny ledning langs Langevad, der skal lede vandet hen i det nye forsinkelsesbassin under Gasværksvej. Dermed skulle flere oversvømmelser i området ved Reberbanen kunne undgås.\nDMI varsler om endnu en weekend med kraftig blæst\nDer måtte suges en del for at fjerne vandet ved Reberbanen søndag. Privafoto


Faster-Astrup - Årets Landsby 2022\nÅrets landsbypris til Faster Sogn\nEt helt sogn, Faster Sogn, har fået prisen som Årets Landsby 2022 i Ringkøbing-Skjern Kommune og Landsbyprisen 2022 i Region Midtjylland.\nSognets borgere og foreninger med sogneforeningen Aktiv Faster i spidsen har gennem mange år arbejdet målrettet med at skabe et aktivt og levende landsbymiljø og blev netop i begyndelsen af 2022 indstillet til Landsbyprisen 2022 af LAG Lemvig, Ringkøbing-Skjern.\nDen kommunale pris som Årets Landsby, der foruden æren omfatter 25.000 kroner, følger automatisk med nomineringen til den regionale landsbypris. Den regionale landsbypris har Faster Sogn netop vundet i slutningen af april 2022 i konkurrence mellem fire landsbyer i regionen. Udover æren omfatter den også en kontant belønning på 150.000 kroner.\nFaster Sogn ligger nordøst for Skjern og syd for Videbæk i Ringkøbing-Skjern Kommune.\nUd over landområderne omfatter sognet landsbyerne Faster, Astrup og Ejstrup. Sognet har knap 900 indbyggere. De fleste bor spredt i området, mens ca. en tredjedel af dem bor i den største landsby Astrup.\nAstrup set fra syd med boldbaner, skole, aktivitetshus og daginstitution i forgrunden (Foto flytmodvest.dk)\nBorgerne i Faster Sogn er gode til at tænke nyt og til at samarbejde på tværs. Der gøres en stor indsats for at holde områdets bygninger flotte og velholdte, og overalt sker der hele tiden nye initiativer, der fremmer fællesskab og sammenhold.\nI Faster Sogn er det lykkedes at få opført fire andelsboliger centralt i Astrup efter nedrivningen af det gamle hotel og der er skabt nye funktioner og arbejdspladser i det gamle andelsmejeri i byen. Efter i flere år at have stået tomt er det også lykkedes at få nye arbejdspladser ind i det gamle alderdomshjem i Astrup. Her giver den selvejende institution FastersHus nu unge hjemløse et midlertidigt hjem og støtte til at komme godt videre ud i egen bolig.\nSogneforeningen Aktiv Faster uddeler hvert år en forskønnelsespris til lokale borgere eller foreninger, der har lagt ekstraordinære kræfter i at renovere eller forskønne en bygning i lokalområdet. Det frivillige arbejde hyldes også hvert år med uddelingen af ildsjæle-prisen Fasters Flamme.\nNyt liv i det gamle andelsmejeri i Astrup\nDet gamle andelsmejeri i Astrup er nu flot renoveret og omdannet med blandt andet købmandsforretning som samlingssted for lokalområdet (Foto flytmodvest.dk)\nMejeriet fungerede fra 1933 til 1999, men der er kommet godt liv igen, siden foreningen, Faster Andelsmejeri, blev dannet og overtog bygningerne i 2007. Med hjælp fra fonde og masser af lokal knofedt fra frivillige er det lykkedes at ombygge og renovere mejeriet, så det i dag igen rummer arbejdspladser og er blevet et samlingssted med købmandsforretning, frisørsalon, fotograf, dyrlæge, ostelager, andelsbibliotek og privat beboelse.\nRenovering af mejeriets gamle hestestald står på aktivitetslisten over kommende projekter. Her er planen at indrette en ungdomsklub. De store og små planer lægges blandt andet i fællesskab, når sognet hvert fjerde år holder et Fremtidsværksted.\nAstrup får Danmarks flotteste busskur\nBlandt nye projekter på vej er også etableringen af Danmarks Flotteste Busskur, som en gruppe ildsjæle efter flere års arbejde nu har skaffet de nødvendige midler til at få bygget ved busstoppestedet i Astrup. Projektet støttes af blandt andre Realdania, Lokale- og Anlægsfonden, Erhvervsministeriets Landdistriktspulje, Region Midt og LAG Lemvig, Ringkøbing-Skjern.\nEn skitse til det nye mødested i Astrup (Foto Realdania)\nDet nye samlingspunkt bliver arkitektonisk udformet som et orangeri med store vinduespartier. Her kan man slå sig ned for en stund og følge livets gang i byen, for at venter på bussen eller bare for at få en snak med andre, der er tjekket ind for at mødes uformelt. Ideen er, at huset skal fungere som landsbyens dagligstue og være frit tilgængeligt døgnet rundt.\nBørnesporet Faster-Astrup er fra starten af 2022 blevet det nye fælles navn for vuggestuen, børnehaven, SFO´en og skolen i Astrup.\nNavnet er inspireret af placeringen midt i Naturens Rige, Ringkøbing-Skjern Kommune, og understøtter samtidig det store fokus på lige fra vuggestuen til skolen at koble børnenes læring og udvikling op på noget konkret, praktisk og håndgribeligt i naturen. Skolen arbejder også på at blive certificeret som DGI Udeskole som den første folkeskole i kommunen.\nVuggestue, børnehave, SFO og skole ligger lige ved siden af hinanden og sammen med Aktivitetscentret i Astrup (Foto flytmodvest.dk)\nBørnesporet Faster-Astrup omfatter en vuggestue med 16 pladser, en idrætsbørnehave med ca. 30 børn, SFO med ca. 30 børn og skolen med ca. 70 børn fordelt på 0.-6. klassetrin.\nInstitutioner og skole ligger lige ved siden af hinanden i Astrup, og her ligger også Aktivitetshuset. Det letter børnefamilierne i hverdagen, når børnene dermed selv kan transportere sig rundt mellem SFO, skole og fritidsaktiviteter.\nBørnesporet Faster-Astrup er udendørs omgivet af have, legepladser, boldbaner, multibane med kunstgræs og for nylig er der også kommet en kæmpe hoppepude til.\nHoppepuden er et nyt populært tilbud i Børnesporet Faster-Astrup (Foto rksk.dk)\nPlads til aktiv fritid\nLige ved siden af daginstitutioner og skole i Astrup ligger Aktivitetshuset, som blev etableret i 2004 – også ved hjælp af frivillige kræfter og fondsstøtte.\nHele sognet nyder godt af huset. I dagtimerne bruges hallen aktivt af vuggestuen, børnehaven og skolen i blandt andet idrætstimerne. Områdets mange foreninger bruger blandt andet huset til badminton, gymnastik, volleyball og seniorgymnastik. Der er også plads til koncerter, private fester og større arrangementer.\nI landsbyen Faster ligger sognets kirke. Der er også et forsamlingshus i Faster.\nLandsbyen Faster med Faster Sogns Kirke (Foto flytmodvest.dk)\nDer er over tyve foreninger i Faster Sogn, så ud over de mange fritidstilbud i Aktivitetscentret i Astrup er der også andre muligheder for foreningsaktiviteter i området. Blandt andet jagt, cykling, billard og strikning. Ejstrup Hede byder også på en svæveflyveklub.\nDer er flere muligheder for fornøjelses- og motionsture på områdets mange vandre- og cykelstier. Der er også gode udflugtsmuligheder ved Ejstrupsøerne. Det kuperede terræn i de gamle brunkulslejre byder på spændende vandre- og mountainbikeruter. Der kan fiskes og området inviterer også til skovture med madkurven.\nI Faster Sogn er der også en række bander. Af den gode slags. Det vil sige en række grupper af seniorer, der hygger sig sammen og blandt andet sørger for at holde det hele pænt og rent inde og ude omkring Aktivitetshuset, hejser flagene og sørge for forplejningen under sportsugen.\nHar du lyst til at bo i Faster-Astrup?\nHar du lyst til at vide mere om området, så kan du finde flere oplysninger på hjemmesiden for Faster-Astrup.\nDu kan også finde en kommunal byggegrund, hvis du vil bygge dit drømmehus i Astrup eller i Faster.\nDer er byggegrunde til salg her i Astrup (Foto grundsalg.rksk.dk)


Døgnrapporten i Aarhus: onsdag den 15. september | Vores Aarhus\nØstjyllands Politi fremstiller onsdag kl. 13.00 en 22-årig mand i grundlovsforhør i Retten i Aarhus. Han sigtes for forsøg på røveri ved den 19. august at have forsøgt at tage et løbehjul fra en anden mand, som han ifølge sigtelsen slog med knytnæve i ansigtet.\nHan sigtes desuden for forsøg på vold og for trusler begået mod den samme mand ved to andre lejligheder.\nFærdselskontrol i det vestlige Aarhus – mand forsøgte at stikke af på stjålet motorcykel\nØstjyllands foretog tirsdag aften en færdselskontrol i og omkring Brabrand.\nDe fleste bilister kørte efter reglerne, men det blev til nogle enkelte sigtelser. De fleste af dem gik til en 17-årig ung mand, som kørte rundt på Søren Frichs Vej på en motorcykel. Hverken han eller hans 16-årige ven, der sad bagpå, havde hjelm på, og patruljen gav tegn til, at den 17-årige skulle holde ind til siden.\nHan gassede dog i stedet for op og kørte videre ad Søren Frichs Vej, hvorefter patruljen kørte efter.\nLidt længere fremme kørte den 17-årige op bag i en bil, og motorcyklen væltede.\nDen 17-årige pådrog sig nogle skader og blev efterfølgende kørt til behandling på sygehuset.\nØstjyllands Politis specialpatrulje var tirsdag omkring kl. 8.00 på en opgave på en adresse lidt syd for Aarhus, da de bemærkede en kraftig lugt af hash fra et hus ved siden af.\nDe bankede derfor på, og husets 53-årige mandlige beboer åbnede for betjentene, der foretog en ransagning af stedet.\nI mandens soveværelse stod to væksttelte med 54 skunkplanter og dertilhørende udstyr som varmelamper, gødning og ventilation. Det hele blev beslaglagt, og den 53-årige blev sigtet for besiddelse af euforiserende stoffer.\nPoliti og brandvæsen rykkede natten til onsdag kl. 00.33 ud til en brand i et lager på P.O. Pedersens Vej i Aarhus N.\nBrandvæsnet fik hurtigt slukket branden, der havde nået at forårsage en del sodskader på stedet. Ingen personer kom noget til.\nFormentligt er branden opstået i noget IT-udstyr, hvorefter den bredte sig.\nTirsdag kl. 16.17 blev en 61-årig mandlig bilist anholdt og sigtet for spirituskørsel, da han blev standset af en patrulje på Skanderborgvej i Aarhus C.\nTirsdag kl. 17.53 skete der et færdselsuheld på Frijsenborgvej i Risskov. En 32-årig mandlig bilist kørte over i modsatte vognbane og ramte en bil ført af en 24-årig mand, hvorefter den 32-årige kørte videre ind i en hæk. Ingen af parterne kom umiddelbart alvorligt til skade. En alkometertest indikerede, at den 32-årige havde en promille over det tilladte, og han blev derfor anholdt og sigtet for spritkørsel. En blodprøve skal nu fastslå hans promille.\n• På Marselisvej i Aarhus C begået mellem mandag den 13/9 kl. 22.30 og tirsdag den 14/9 kl. 05.30\n• På Roukær Allé i Højbjerg begået tirsdag den 14/9 mellem kl. 17.30 og kl. 22.00


En dag med tiltrængt fortrængning | Bage | Mor med mere En dag med tiltrængt fortrængning – Mor med mere\nNår rastløshed medfører omrokering i køkkenet - kom med indenfor...\nMit yndlingsmorgenhjørne til kaffe og strik Maskinpark, mumisamling og kaffehjørne i skøn foren\nI lørdags var A på døgnvagt, og drengene og jeg havde brug for – og lyst til – at tage på tur ud i det blå. Glemme alt om det, der har ramt os, for en stund. Bare have det sjovt, få røde kinder af den friske luft og tvinge skridttælleren til at arbejde lidt.\nJeg pakkede en lille påskeoverraskelse og så kørte vi af sted.\nVi havde forinden snakket om, at vi ville køre til heart kunstmuseum og forsøge at finde det ‘påskeæg’, der er gemt derude. En stor, stribet kunstinstallation, der skulle vise sig at være gemt godt af vejen…\nDer var en del skyer på himlen, men luften var lun og solen tittede også frem indimellem. Det var friskt og skønt.\n‘Hva’ for en passer til mig?’\nSkovbunden kompenserede for manglende solskin og sørgede for forårsfornemmelser\nEfter lang tids søgen, hvor vi fik gået næsten 4 kilometer rundt i området, fandt vi endelig påskeægget, godt gemt væk bag træerne. Påskeægget er en kunstinstallation i skønne farver og vi havde det sjovt med at forsøge at tage billeder hvor det ligner, at L løfter det 🙂\nSå gode til at hygge sig, have det sjovt og finde på. Uden vi helt lagde mærke til det, havde vi pludselig gået mere end 4 kilometer og været på farten i over 2,5 timer.\nPausesnacks og gætteleg imens. Drengene startede på ‘Gæt hvad jeg tænker på’. Det fik vi overraskende meget tid til at gå med 🙂\nPopcornshapseri i pæne omgivelser\nSelv fuglene huskede at holde afstand…\nDe bliver så store – lige for øjnene af mig <3\nOm eftermiddagen spiste vi pimpede påskeæg. Det er blevet en tradition herhjemme, som både store og små holder af. Det er et hyggeligt projekt. Jeg tager udgangspunkt i opskriften på kagemand lige her og sprøjter dejen ud som påskeæg i stedet.\nPå min instagramprofil @mormedmere_mad er der en serie videoer i mine highlights, der viser, hvordan jeg laver vandbakkelsesdej.\nPå intet tidspunkt i løbet af dagen så eller læste jeg nyheder. Det var virkelig skønt og tiltrængt. En dag uden opdatering på de nyeste tal om Corona m.m. kan anbefales.\nDrengene sagde, helt uopfordret, at det havde været så hyggeligt at være på tur. Og da vi spiste aftensmad blev vi hurtigt enige om, at det havde været en virkelig skøn dag. Varmen i min mave understregede det. Jeg synes også, den havde været helt igennem rar. Med tid til at være. Og plads til at glemme alt det, der er så stort, uforståeligt og uoverskueligt.\nI øvrigt var vi selvfølgelig opmærksomme på at holde os på afstand af andre. Der var dog ikke særlig mange andre end os derude, og det er et stort område, så vi overholdt alle retningslinjer 😉 For selvom vi fortrængte, så lurede ‘reglerne’ selvfølgelig, nærmest ubevidst, i baghovedet…\nHermed er tippene givet videre, hvis I har lyst til lidt kunst eller krea (eller begge dele).\nVi kan både anbefale en kunstskøn tur til heart og Carl-Henning Pedersen og Else Alfelts museum (hvis udendørs udstillinger i øvrigt er gratis at besøge) og en eftermiddag med påskeægspimpning.\nJeg har også tidligere anbefalet en tur til Skovsnogen, som også kunne være et muligt påskeudflugtssted. Indlægget kan læses lige her. Det er snart 3 år gammelt, så det er også en sjovt tilbageblik til dengang drengene var noget mindre og Saga var hvalp 🙂\nRigtig god eftermiddag derude og glædelig skærtorsdag!\nBage DIY drengemor Familieliv ferie Forår hygge Kage Krea påske Uncategorized\nVinter(ferie)lykkeglimt – med solskin, farver, fastelavn og snackbar...\nPåskehygge med kager forklædt som kaniner og får og påskekyllinge-boller...\nPersonlig barnedåb – menu med mere...\nLåge 6 – Opskrift på (laktosefri) honningkagehuse...\nSuper dejlig læsning. Nu lugter det af forår igen 🙂\nMit yndlingsmorgenhjørne til kaffe og strik Maskinpark, mumisamling og kaffehjørne i skøn foreningJeg kan ikke gøre for det...Min julegave fra A. …


Eks-politiker i ny forklædning - sn.dk - Forsiden - Nordsjælland - Hørsholm - Hørsholm KV17\nArtiklen: Eks-politiker i ny forklædning\nEks-politiker i ny forklædning\nHørsholm KV17 - 16. oktober 2017 kl. 05:25\nDet siges, at når en gammel cirkushest lugter savsmuld, vil den ind i manegen. Sådan er det også med 72-årige Ib Lunde Rasmussen, der har været aktiv i kommunalpolitik i over 15 år og nu stiller op med sin nye lokalliste Nye Veje.\n- Det afgørende er at få indflydelse, så udviklingen går i en retning, som man finder rigtig. Nye Veje stiller op til valget i Hørsholm, fordi der mangler retning og mening i det, der foregår, siger Ib Lunde Rasmussen om sit fortsatte engagement i lokalpolitik.\nIb Lunde Rasmussen nævner i Frederiksborg Amts Avis mandag særligt to sager, som han kan sætte sin finger på.\n- Der er for mange skandaler i Hørsholm. Ulvemosehuset er et forfærdeligt eksempel. Man vil lukke en velfungerende børneinstitution mod forældrenes vilje, rive den ned og sælge grunden til boligbyggeri. Og det kalder man »Velfærd frem for mursten«. Så vil man finde plads på den overfyldte Rungsted Skole til en ny børneinstitution med 110 børn. Det er en sag, som kun vil give tabere. Vinderne er dem, som scorer kassen ved gennemførelse af boligbyggeriet på de attraktive arealer op til Rungsted Golfbane, siger Ib Lunde Rasmussen og fortsætter:\n- Det samme gør sig gældende for projektet på Hannebjerg, hvor man vil rive den lukkede tidligere prisbelønnede institution ned og etablere rækkehuse i stedet. Oven i købet med en ekstrem hård udnyttelse af grunden, så naboerne i Kirstineparken og på Lilleskolen er i oprør. Hvad har det med lokalpolitik at gøre, hvor man er valgt ind for at varetage vælgernes interesser og ikke interesserne for diverse skumle byggematadorer, som nok har nogle diskrete relationer til nogle af de ledende politikere.


Mew: Støtten fra fans driver os videre - Avisen.dk\nMew: Støtten fra fans driver os videre\nMew spillede fredag nat på Roskilde. (Foto: Foto: THOMAS BORBERG/POLFOTO)\nMew har været igennem flere forandringer som band, men uanset hvilken konstellation, gruppen har, hænger fansne ved.\n4. juli 2015 13:04\nKort før det danske band Mew skulle spille på dette års Roskidle Festival, meldte gruppen ud, at guitaristen Bo Madsen ikke længere ville være en del af bandet.\nDet er dog ikke første gang, at bandet har været nødt til at omstille sig på den måde. I en del år var bassisten Johan Wohlert nemlig ude af bandet, og derfor har bandet, der har spillet sammen i mere end 20 år, på den måde eksisteret i flere konstellationer.\nMen uanset hvilken konstellation, bandet har, har gruppen en stor fanskare, der har vist, at de hænger ved.\n- Det er et kæmpe privilegie, også fordi vi ofte er væk i mange år, når vi laver vores plader. Vi kan mærke, at folk stadig er der, og det sætter vi virkelig stor pris på. Den støtte vi får, og den interesse, der er for vores orkester, er jo det, der driver det, siger forsanger Jonas Bjerre og bliver bakket op af bassist Johan Wohlert, der stødte til bandet igen sidste år.\n- Det viser jo, at for dem, der godt kan lide orkestret, betyder orkestret utroligt meget. Fordi der er så langt mellem pladerne, bliver det nærmest en begivenhed, når de kommer, og det skaber sådan en "die hard"-agtig kultur, fortæller han.\nDet er dog ikke kun i Danmark, at bandet er populært. Også i udlandet er der stor interesse for Mew - større end bandet egentlig forstår.\n- Vi har en del fanklubber rundt omkring i verden, blandt andet en i Mexico, som har været utroligt aktive og også en i Australien, selvom vi aldrig har spillet der, siger Jonas Bjerre.\n- Det er faktisk lidt et mysterie for os, hvordan vi er nået så bredt ud til de folk, måske er det internettet, måske er det "word of mouth". Typisk sker der jo det, at hvis man først har fat i et publikum ét sted, så kan det godt brede sig til nabolandene, siger bandet, der drømmer om at komme endnu længere ud.\n- Vi er et sted, hvor vi er nysgerrige for at se, hvor bredt vi kan få det ud. Det er jo sjovt at se det spire, den del er vi ret glade for, det her med at vinde nye markeder, siger Jonas Bjerre.